JORNADA REIVINDICATIVA PER UNA ESCOLA PÚBLICA I DE QUALITAT\nAquest dissabte 4 de maig, a les 10h, a la Plaça de la Font de Tarragona es celebrarà laI Jornada reivindicativa per una escola pública i de qualitat.\nDe forma lúdica i festiva farem visible i denunciarem com estan afectant les retallades a l'educació pública. Mestres, professors/es, pares, mares i diferents col·lectius ens aplegarem per dinamitzar activitats on tots i totes podrem participar i dir la nostra sobre l'escarni constant que viu l'escola pública.\nEl programa d'activitats de la jornada és el següent:\n10h Lectura del manifest\n10.15h-12h Jocs reivindicatius\n11.00h Pà amb xocolata\n12h-13h Xerrada i assemblea (Què li han fet a l'escola pública?)\nFi de festa amb el concert del Cantautónomo Oscárboles.\nVolem l'educació pública i de qualitat. Fem que ens vegin i ens escoltin.\nNO t'amaguis, participa!\nMOBILITZA'T PER L'ENSENYAMENT PÚBLIC DE QUALITAT\nDEL 22 AL 28 D'ABRIL SETMANA DE LLUITA\nDavant de la profunda agressió que estan sofrint els serveis públics i , en particular, l'ensenyament , la comunitat educativa convoquem una setmana de lluita del 22 al 28 d'abril per aturar aquestes polítiques que volen reservar pel poble una educació de mala qualitat que agreugi cada cop més les diferències socials entre rics i pobres.\nEns oposem a la privatització de l'educació , al tancament de centres públics a la precarització de les condicions laborals dels treballadors . Volem que es cobreixin les baixes de professorat des del primer dia , que les aules no estiguin massificades que es retiri l'augment de taxes a la fp i a la universitat i que no es posin traves per accedir a la formació a les filles i fills del poble.\nTambé volem que els centres educatius públics no funcionin com si fossin empreses, per un ensenyament de qualitat ens cal recuperar la gestió democràtica dels centres educatius on els claustres i els consells escolars siguin verdaders òrgans de govern.\nEs per això que fem una crida a la comunitat educativa (alumnes, mares i pares, professorat i personal laboral dels centres educatius...) i a la ciutadania en general a participar a la\nMANIFESTACIÓ UNITÀRIA PER L'ENSENYAMENT PÚBLIC DE QUALITAT EL DIA 25 D'ABRIL A TARRAGONA (19H DE LA PLAÇA IMPERIAL TÀRRACO A LA PLAÇA DE L'AJUNTAMENT).\n-23 D'ABRIL, dia de Sant Jordi reivindicatiu als centres i al carrer. Porteu samarretes grogues.\n-25 D'ABRIL, tothom a la mani de Tarragona i tancades a centres.\n-28 D'ABRIL , Manifestació a Barcelona 11,30h (Pg de Gràcia – c/Aragó)


febrer | 2012 | belolid\nIn cròniques de la veritat aparent on 27 febrer 2012 at 11:14 am\nArriba un dia que penses que l’esquena no et faria tant de mal si et moguessis de davant de l’ordinador de tant en tant, que intentes encabir aquells texans que et quedaven tan bé i no hi ha manera de cordar-los, que veus amb horror com les cuixes de la teva mare s’estan convertint en les teves. I t’apuntes al gimnàs. En plan “ei, no passa res, la gent sense cap mena de sentit de la coordinació també pot fer esport” i tal. I així com es va trobar una noia com jo en un lloc com aquest, amb tot de proves que he anat superant com he pogut aquests dos mesos escassos que fa que hi vaig.\nProva número 1: el calçat. Efectivament, des que a l’institut ens torturaven amb educació física obligatòria, no he tornat a tenir vambes. Això són gairebé vint anys. No tenia ni idea que no existeixen les vambes tot-terreny, com abans; ara cal decidir entre trekking, running, jogging i no sé què més. Al final, desesperada davant de tantes possibilitats, me’n compro unes qualssevol, de les menys cares, simplement perquè m’agrada el color.\nProva número 2: aerostep, boshu, Feldenkreis. A l’horari de classes del gimnàs hi ha paraules que no es coneixen ni al Termcat. Acabo entrant a la primera classe que trobo, i mitja hora més tard en surto, farta d’ensopegar amb l’step i totalment frustrada perquè sóc l’única persona de les vint que hi ha que no sap què ha de fer quan el monitor diu “mambo” o “inicial”. Per sort, a còpia de practicar l’assaig i error, acabo descobrint la monitora que crida menys, la que té pietat dels inútils com jo i ens explica les coreografies, i les classes “exprés”, fetes expressament per a pobres descoordinats que no poden recordar més de cinc passos seguits.\nProva número 3: em sones d’alguna cosa, oi? Quan es va al gimnàs de la feina el normal és trobar-hi gent de la feina. Per sort, la UAB és tan gran que ha costat dos mesos que passés. Finalment arriba el dia, però, que tota suada a sobre una bicicleta estàtica, veus de reüll un senyor que et sona, definitivament. No és cap alumne, per sort. És un tècnic. Tots dos mirem de mirar cap a una altra banda i ens ignorem civilitzadament. Quan me’l trobi per la facultat faré veure que no l’he vist en calça curta, si ell fa veure que no m’ha vist panteixant no gaire dignament.\nProva número 4: a la dutxa! L’únic problema és que no sé gaire on mirar perquè no es noti que em costa molt no mirar les desenes de parells de pits descoberts que es passegen al meu voltant. De debò que no és res sexual, és simplement que… costa no fixar-s’hi. I una noia em demana una mica de xampú, tan naturalment, i jo només puc pensar “mira-la als ulls, mira-la als ulls”… fins que m’adono que ella també m’està mirant a mi a una alçada sospitosa. Glups.\nProva número 5: addicció. De sobte, no tens forat a l’agenda. Feina, escola, vida social… I et trobes desesperada, pensant que si avui et lleves a les sis podràs acabar no sé què i tenir un forat al vespre, sempre que quedis una mica més tard amb no sé qui… El sistema t’ha engolit, ets oficialment addicta a una estona diària d’humiliacions diverses que, no saps ben bé per què, t’acaben fent sentir millor.\nQui ho havia de dir…


GloBos.blog . Més de 1.000 poemes: "LA BALADA DEL BES" de Joan Maragall\nEl 10 d'octubre és la data del naixement de Joan Maragall. El recordem amb un poema/rondalla que ens parla de l'amor de una donzella per un trobador. Aquí la podem sentir cantada per Dolors Esquerda.\nPintura: Blair Leigthon Edmund\nxavier pujol 9 d’octubre de 2016 a les 11:24\nGlo.Bos.blog 12 d’octubre de 2016 a les 20:48\nI tant, per això he triat aquest quadre per encapçalar-lo, perquè m'ha semblat el súmmum del romanticisme.\nCom una rondalla d'altres temps... ben bé.\nGlo.Bos.blog 12 d’octubre de 2016 a les 20:51\nLlàstima que el trobador es faci tant de pregar, potser la donzella trobarà qui l'estimi i la besi i deixarà de ser-ho.\nM. Roser 9 d’octubre de 2016 a les 19:27\nCaram, el trobador bé li'n podia haver fet un altre!!!\nGlo.Bos.blog 12 d’octubre de 2016 a les 20:53\nÉs el que penso...Això de posar la mel (o el bes) als llavis i "ahi te quedas" és una mica cruel.\nnovesflors 11 d’octubre de 2016 a les 19:35\nO el que és el mateix "Sempre ens quedarà París".\nO "qui no es conforma és perquè no vol"


Goigs i devocions populars: Les Enramades d'Arbúcies (La Selva, Girona)\nLa festa de les Enramades d'Arbúcies tenen el seu orígen en la festivitat del Corpus Christi (del Cos i la Sang de Nostre Senyor Jesucrist). La gran dedicació i tradició de la vila en aquesta ornamentació dels carrers, la van convertir en Festa d'Interès Nacional des de l'any 1999.\nMés informació d'aquesta Festa de les Enramades, de la seva història i una col·lecció d'imatges.\nSARDANA "LES ENRAMADES"\namb lletra de Joan Illa i música de Joaquim Riumalló.\nArbúcies bressol de fades\nrondalles i tradicions,\nva instaurar les Enramades\namb un cor ple d'il·lusions.\nEscollí el temps propici\nla natura en ple bullici\nd'honorar Nostre Senyor.\nAixí ho compta la història\ndels nostres avantpassats,\ni nosaltres fem memòria\nperquè mai sigui oblidat.\nCorpus és la gran diada,\nla Vila s'ha engalanat,\namb catifes perfumades\nde flors i solemnitat.\nBanderetes i brancatges\nsón el nostre estandard,\nduem enceses les atxes\nde la joia el nostre esclat.\nLa passada del capvespre\nsardanes, xotis i vals,\nde la música i gresca\nfa el jovent un gran trasbals.\nI la dansa n'és l'essència\nde la festa principal,\nballada amb excel·lència\namb tot el seu ritual.\nÉs com una flama encesa\nque portem a dins el cor,\ndes de la nostra infantesa\nestimant el gran tresor.\nPer això les Enramades\ntenen el guardó més alt,\nperquè han estat declarades\nEtiquetes de comentaris: Arbúcies, Corpus, Enramades


Peña Amaya, per terres burgaleses\n19 d'agost de 2020: impressionant altiplà rocós, però accessible\nPrimera excursió de les vacances 2020 en terres castellanes, en aquest cas a Burgos, gairebé a tocar de Palència. És una gran mole que s'incriu dins del Geoparque de Las Loras, reconegut per a Unesco i que inclou 12 localitats i més de 95.000 quilòmetres quadrats. A més de Peña Amaya, aquests dies vam visitar Las Tuerces, el Cañón de la Horadada, el Mirador de Valcabado, el Cañón del Rio Ebro i Orbaneja del Castillo.\nI no només és la mateixa Peña, miris on miris està tot ple de formacions rocoses molt maques. Val la pena. A més, la Peña Amaya té un llarga i entretinguda història: va ser castro càntabra, el van atacar els romans, els visigots, els àrabs, va ser abandonat i recuperat diverses vegades fins que van fer el poble (Amaya) al peu de la muntanya. De fet hi ha un jaciment arqueològic i el mateix inici del camí és l'entrada al castro.\nLa peña té dos nivells, el primer on estava situat el castro al voltant dels 1.200 metres i el superior, al voltant dels 1.350 metres. Entre el 1r i el 2n tot són parets verticals amb alguns portillons (canals) per passar. Entre la base i el 1r són sortints de pedra que cauen sobre el poble i sobre la pista d'accés.\nNosaltres portem un track als mòbils, però el guarda de la zona ens diu que molts dels tracks d'aquesta zona lien, fins i tot els que ha fet la diputació (deu ser la de Burgos, que ara estem en terres burgaleses). Fem amb ell la pujada fins a la caseta per uns passadís d'uns 500 metres excavat a la roca i que era l'accés al castro fortificat. Ens explica com ho faria ell, però no se l'acaba d'entendre per la manera com parla. Així que entre el que ens diu, el track que portem i un altre que el Lluís es baixa decidim fer la ruta que teniu descrita a la fitxa tècnica. És per això que no adjuntem cap track per què vam fer una de pròpia i no la vam gravar. De tota manera es pot pujar i baixar per altres punts, o donar tota la volta a la Peña sense pujar al nivell més alt.\nVam dinar (un entrepà de truita francesa) al bar de Sotresgudo. Allà també estan lluitant per evitar que els instal·lin 14 macrogranges de porcs a diverses petites poblacions de Burgos i Palència. Herrera de Pisuerga, per exemple ja ha votat per oposar-se "radical y frontalmente" als projectes industrials de les comarques del Boedo, Ojeda, Pisuerga i Odra. Els regidors del PP es va abstenir per evitar posicionar-se.\nVa ser un molt bon començament de les vacances, i amb molt poqueta gent.\nEsquerra: pujada a El Castillo des de l'oest\nDreta: Baixada de El Castillo cap a l'est\nCova a la mole de El Castillo\nEl Lluís a la brecha\nLluís, entre El Castillo i el Alto de Amaya\nSafrà de muntanya, gairebé l'única flor que hi havia\nAlto de Amaya des de la cova del Castell. Pugem per l'esquerra i tornem per la dreta\nSon dos quilòmetres de planura fins al vèrtex geodèsic de la punta est de la Peña Amaya\nCanal de baixada al nivell intermedi. I l'espectacle que trobem a l'arribar: el camí va ajustat a la roca\nCova enmig del cingle\n2 quilòmetres de cinglera\nQuan el camí passa, literalment, per sobre dels nostres caps\nVistes des del sudoest: a l'esquerra el Castell, a la dreta el Alto de Amaya.\nI es veuen els dos nivells de les dues cingleres.\nInici de l'excursió i entrada al Castro càntabre\nCartells d'oposició a les macrogranges (Sotresgudo)\nPeña Amaya, 1.370 mts\nL'aparcament està situat al final d'una pista que surt del poble d'Amaya, municipi de Sotresgudo, a Burgos. S'hi pot arribar des de Herrera de Pisuerga i Sotresgudo per les C-627 i la BU-V-6230. També des d'Alar del Rey per les BU-V-610 i BU-V-6230. I des de Villadiego per la BU-621 i la BU-623.\nUn cop a Amaya, cal anar seguint les indicacions pels carrers del poble fins arriba a la pista que va just per sota de la primera cinglera. Només el camí d'accés, ja promet.\nDe l'aparcament (cartell indicador de la zona però no gaire clar) surt un passadís (tipus trinxera) d'uns 500 metres excavat a la roca i que era l'accés al castro fortificat. Acaba en un gran pla on hi ha la caseta del guarda (crec que fa de 10 a 14 hores).\nPrimer pugem al sortint més pròxim a la caseta. És el “Castillo”, i ho fem de manera directa de l'oest (primer pista i després camí amb fites) i baixem per l'est . A mitja baixada trobem la “Cueva del Castillo” i arribem a la “Bretxa” que separa El Castillo de la resta del “Alto de Amaya”. Enfilem el camí per la vessant nord i a la primera pujada que veiem, ens hi enfilem ( Pujada de la Peña ). Està equipada amb alguns ferros i alguna corda. Seguim per pla fins arribar al vèrtex geodèsic que marca el punt més alt de la Peña (1.369 mts) . Seguim camí cap al sud i cap a l'oest fins a trobar unes fites que ens indiquen una baixada, pronunciada però assequible.\nAcabada la baixada (fins aquí arriba una tanca amb filferro que surt a moltes rutes) girem cap a la nostra dreta, cap a l'oest, i resseguim arran del cingle els 2 kms que hem caminat abans per sobre. Impressionant. I encara queda més. Passem dos punts en què es possible la pujada al pla superior de la Peña i aleshores anem directament per sota de la cornisa. Molt xulo. Aquí decidim no anar fins a la bretxa si no baixar fins al proper nivell i passar pel que el guarda deia el manantial. És la font Hongarera on trobem gent que hi puja per estar a la fresca. Només queda seguir fins a la caseta i fins a l'aparcament.\nTemps total: 3:50 hores\nTemps descans*: 25' Desnivell acumulat: 300 mts\nAlto de Amaya\nInici baixada canal\nCamí ran de cingle\nCamí sota de cingle\nPer situar-vos, tot i que la ruta en blau no és la que nosaltres vam fer


El cant de la terra (Rafael Argullol)\n2 min. 11/03/2017 22:29\n987x621 'Gos bordant a la lluna' (1926), de Joan Miró\n'Gos bordant a la lluna' (1926), de Joan Miró\nEl cel i el subsol: així es podrien dibuixar les fronteres dels somnis. Dues fronteres il·limitades. No sabem on posar els límits del cel. De fet, el cel no es redueix a l’Univers, sinó que va, més enllà d’ell, fins allà on arriba la imaginació. I, com és sabut, la imaginació és un viatge en totes direccions. L’espectre de les nostres mirades al cel és infinit. Podem mirar el cel i no veure res; podem mirar el cel i veure els colors celestes, des de la llum enlluernadora del migdia fins a la gran foscor de la mitjanit. També podem mirar el cel i veure la nostra mort, i el nostre origen, quan la vida començava a bategar.\nA través d’aquests visions cel i subsol s’agermanen. El nostre subsol, com el nostre cel, és també infinit. Ens submergim en l’instint com ens submergim en la terra. Viatgem per cavernes laberíntiques per endevinar què hi ha dins nostre. Hi ha un univers dins nostre i els somnis ens hi transporten salvatgement, sense lleis i sense una geografia predeterminada. Sospito que ja l’art rupestre va reflectir la nostra tensió entre cel i subsol, criatures de l’un i de l’altre. Estic convençut que expressar aquesta dialèctica era un dels objectius fonamentals de l’art modern. Sobretot d’alguns dels grans artistes del despullament oníric, com Paul Klee, com Joan Miró.\nMiró furga la terra fins a deixar al descobert els fruits del subsol. I les seves constel·lacions són la cartografia més completa del cel que hagi intentat l’art. Però, per a mi, el més característic de Miró és la capacitat per comunicar les nostres fronteres a través de formes d’una simplicitat pura i profunda. Per això tinc una predilecció especial pel seu Gos bordant a la lluna, del 1926. La lluna i el gos dirigeixen el joc entre el cel negre i la terra que s’endinsa cap al subsol. L’escala és decisiva: pugem i baixem en les aventures de la consciència. És l’escala del somni.


Ahoora Indicador de canvi oscil·lador - Indicadors de la divisa Descarregar\ncasa indicadors MT4 Ahoora Indicador de canvi oscil·lador\nAhoora Indicador de canvi oscil·lador\nAhoora Indicador de canvi oscil·lador és un indicador de comerç basat en l'impuls i pot ser utilitzat sol per prendre decisions comercials rendibles. Es pot fer un seguiment de tendències indicador mitjançant l'adopció de les operacions només en la direcció de la tendència. Prenent oficis en la direcció de la tendència va a augmentar la seva probabilitat de guanyar. Aquest indicador està dissenyat de tal manera que es pot utilitzar per operar en múltiples marcs de temps.\nEn instal·lar l'indicador ahoora oscil·lador en la seva plataforma de negociació, el gràfic hauria de tenir aquest aspecte:\nAhoora oscil·lador és un oscil·lador que està a la finestra de l'indicador. Ahoora oscil·lador indicador canvia de color segons la tendència del mercat. Quan el mercat és alcista aquest indicador és verd i quan el mercat és baixista aquest indicador és de color vermell. Aneu amb compte amb la tendència principal del mercat. Vostè sempre ha de assegurar-se que vostè no comercial contra la tendència principal del mercat. Tot i que aquest indicador es pot utilitzar en qualsevol marc de temps prefereixo usar-lo en M15, H1, i H4.\nCondicions de Compra Utilització ahoora oscil·lador.\nIndicador ahoora oscil·lador ha de ser verd.\nPrendre els seus guanys quan ahoora oscil·lador torna vermella.\nLa venda de condicions Com utilitzar ahoora oscil·lador.\nIndicador ahoora oscil·lador ha de ser de color vermell.\nPrendre els seus guanys quan ahoora oscil·lador es torna verd.\nAhoora oscil·lador Indicador de canvi és un Metatrader 4 (MT4) indicador i l'essència de l'indicador de la moneda és transformar les dades de la història acumulada.\nAhoora oscil·lador Indicador de canvi proporciona una oportunitat per detectar diverses peculiaritats i patrons en la dinàmica de preus que són invisibles a simple vista.\nCom instal·lar ahoora oscil·lador de canvi Indicator.mq4?\nDescarregar ahoora oscil·lador de canvi Indicator.mq4\nCòpia ahoora oscil·lador de canvi Indicator.mq4 de la seva Directori de Metatrader / experts / indicadors /\nFeu clic dret sobre ahoora oscil·lador de canvi Indicator.mq4\nIndicador ahoora oscil·lador de canvi Indicator.mq4 està disponible en la seva carta\nCom eliminar ahoora oscil·lador de canvi Indicator.mq4 de la seva Metatrader 4 taula?\narticle anteriorSúper Indicador de Tendència de guanys de divises\narticle següentIndicador de canvi de filtre guanys


L’Ajuntament i el Club Handbol Cambrils signen un conveni per incorporar nens i nenes dels Centres Oberts als equips base\nEl club es farà càrrec de les despeses de llicències i mútues d’aquests infants amb mancances socioeducatives\nEls Centres Oberts de Cambrils celebren la festa de final de curs\nEls infants i adolescents van gaudir de música, escuma i un berenar familiar\nL'Espai Familiar Saltirons de Cambrils acomiada el curs amb una festa\nUna trentena de famílies han gaudit de les sessions regulars de suport i acompanyament a la criança i educació dels infants de 0 a 3 anys. També s’ha portat a terme el cicle Créixer en Família i diferents tallers i xerrades.\nLa història i l’arqueologia seran el fil conductor de la dotzena edició dels casals d’estiu ‘Cambrivacances’\nDestaquen els jocs i activitats esportives en medi aquàtic, les sortides a la platja, els cursos de natació i vela lleugera i les estades nàutiques. Els inscrits també tindran l’oportunitat d’ampliar i reforçar els coneixements d’anglès de manera lúdica. El proper 23 de maig s’obren les inscripcions al Palau Municipal d’Esports i a partir del 6 de juny es podran fer també online.\nLes escoles públiques de Cambrils celebren la primera edició dels Jocs Esportius\nAquesta activitat lúdico-esportiva conjunta està organitzada pels mestres d’educació física amb el suport de l’Ajuntament de Cambrils. La competició se celebrarà el proper 6 de juny a la Pista d’Atletisme i comptarà amb la participació de tots els alumnes de cinquè de primària.


Biblioteca de Navarcles - Maig 2021\nCALIDOSCOPI: NOU CLUB DE LECTURA D’ASSAIG Inaugurem amb el filòsof Xavier Antich\nPrimera sessió amb una xerrada inaugural del filòsof Xavier Antich, dilluns 10 de maig a les 7 de la tarda\nAl Calidoscopi, comentarem assaigs diversos sobre filosofia, sociologia, feminisme, actualitat... per omplir un buit, per intentar entendre, per debatre i transformar la societat on vivim a través de la lectura de textos inspiradors. Lectures que estimulin una mica el sentit crític. Ens trobarem amb periodicitat bimestral. Inici dins el marc del Clam, Festival Internacional de Cinema social de Catalunya 2021. Apunta't a la biblioteca: b.navarcles.sv@diba.cat o al telèfon 938276719 (4)\nDates del cicle Calidoscopi: 10 de maig; 12 de juliol; 13 de setembre i 15 de novembre, sempre en dilluns i a les 7 de la tarda.\nDimarts 4 de maig a les 7 de la tarda:\nTertúlia teatrera, comentem Galatea de Josep M. De Sagarra. Passeu a recollir el llibre per la biblioteca. Guiats per l’Àngel Fernàndez\nHora del conte pels més xics!\nDissabte 8 de de maig a les 12 del migdia:\nSessió de contes pels més xics amb la rondallaire Clara Gavaldà. Aforament limitat. Inscripció prèvia a b.navarcles.sv@diba.cat o bé al telèfon 938276719 (4)\nTertúlia Lire et converser, en francès. Comentem Dans le cafè de la jeunesse perdue. Patrick Modiano. Guiada per Isabelle Sangüesa\nDimarts 25 de maig a 2/4 de 8 del vespre:\nDimecres 26 de maig de 17 a 19 de la tarda\nManualitats de Primavera: flors i animals a la sala infantil.\nApunta't a la biblioteca: b.navarcles.sv@diba.cat / 938276719 (4)\nNou servei: Biblioteca de guàrdia\nSi vols gaudir de tastets literaris a cau d'orella sense moure't de casa, sol·licita'ls via correu b.navarcles.sv@diba.cat o truca'ns al 938276719 (4) i demana'ns un relat, un poema, un conte... El que et vingui de gust! Ens posarem en contacte amb tu i concretarem una hora.


Ateneu de Cartellà: RECORDANT: L'ECOMUSEU DE LA VALL DE LLÉMENA\nRECORDANT: L'ECOMUSEU DE LA VALL DE LLÉMENA\nMolts haureu sentit parlar de l'Ecomuseu de la Vall de Llémena, un projecte utòpic de l'Ateneu de finals del segle passat. Objecte de debats intensos i apassionats, l'Ecomuseu va ser durant molt de temps una de les iniciatives que més il·lusió va despertar entre els ateneistes.\nPerò, fou realment només una utopia l'Ecomuseu? Heus aquí com el definíem l'abril de l'any 1997:\nEcomuseu de la Vall de Llémena: Un equipament comunitari obert a la participació ciutadana\nL'Ateneu de la Vall de Llémena és una plataforma ciutadana, independent i de base comunitària nascuda a Sant Gregori l'any 1990.\nD'ençà de la seva creació, l'Ateneu ha assumit la condició d'entitat cultural activa, pionera i protagonista en el procés de promoció cultural del territori.\nJust a l'hora d'encetar el seu setè curs d'activitats ha començat a gestionar el projecte que els/les ateneistes s'havien proposat bastir: l'Ecomuseu de la Vall de Llémena; mercès a la cessió que el Bisbat de Girona ha fet de l'antiga rectoria de Cartellà a favor de l'Ateneu.\nL'Ecomuseu de la Vall de Llémena vol ser un equipament autogestionari amb voluntat cívica, cultural, educativa i científica al servei dels llemenencs i llemenenques, i obert a les xarxes d'expressió plural més enllà de la vall dins la línia de "pensar global i actuar local".\nL'Ateneu de la Vall de Llémena té la voluntat de donar suport als projectes que impulsi la societat civil i que s'adiguin amb la seva missió; també ofereix el seu equipament a les persones, grups i associacions que necessitin un espai per desenvolupar activitats de caràcter artístic, educatiu, cultural, social i/o de lleure.\nL'Ecomuseu neix per estar al servei de la gent de la vall a qui vol oferir els seus afanys i treballs, i convida a participar en aquest projecte, ampli i generós, als joves i adults que se sentin animats a oferir una part del seu temps i habilitats als seus veïns i veïnes i al desenvolupament de la vall. Tot això per al progrés i gaudi col·lectiu.\nSapigueu en tot cas que els/les ateneistes restem a la vostra disposició i que ens plauria molt que ens acompanyéssiu en les activitats que produïm amb il·usió i felicitat. Volem que l'Ecomuseu sigui la Casa de la Vall. Hi esteu convidats. ↑\nI aquest és el decàleg de l'Ecomuseu (curiosament, de 8 punts) que es va publicar a la revista 7en1 el mes de juliol de 1997, il·lusionats com estàvem llavors en la seva creació.\nDecàleg ètic i de règim intern de l'Ecomuseu\nL'antiga rectoria de Cartellà és la seu de l'Ateneu de la Vall de Llémena, que es planteja com un espai d'activitats i d'intercanvis obert a la participació ciutadana, des d'una perspectiva de servei públic. Més endavant, aquests rectoria esdevindrà el centre de l'Ecomuseu de la Vall de Llémena, un equipament autogestionari amb vocació cívica, artística, cultural, educativa, científica i de lleure obert a les xarxes d'expressió plural més enllà del territori, dins la línia del pensar global i actuar local.\nL'Ateneu de la Vall de Llémena ofereix la possibilitat d'acollir a l'equipament persones, grups i associacions que necessitin un espai per desenvolupar-hi activitats, sempre que no es contradiguin amb la missió de l'Ecomuseu i en la mesura de les seves disponibilitats.\nEls usos possibles resten condicionats a respectar la distribució d'espais. Soterrani: sala polivalent, exposicions temporals i magatzem. Primera planta: exposició permanent i maqueta, despatx/arxiu, sala Cartellà, cuina menjador. Segona planta: refugi i sala taller. Prats: terreny d'acampada i activitats a l'aire lliure.\nLes sol·licituds d'ús de l'equipament s'hauran de basar en els presents principis i restaran subjectes al seu compliment. La cessió temporal d'espai serà gratuïta però onerosa, és a dir, comportarà una contribució no monetària com ajut al manteniment general de l'Ecomuseu o, en cas d'exposicions la cessió d'una obra. Els usuaris tindran especial cura a respectar la casa, l'entorn i el veïnatge.\nLa celebració d'actes tant a l'interior de l'equipament com als prats, haurà d'estar degudament acreditada davant de tercers, tant pel que fa al compliment de la normativa que els pugui correspondre, com de danys i perjudicis i responsabilitat civil. L'Ateneu declina qualsevol subsidiarietat al respecte.\nLa seu de l'Ateneu no podrà ser utilitzat per a celebracions de caràcter privat.\nPer tal d'identificar expressament l'interlocutor a qui s'hauran d'adreçar les propostes de cessió d'espais, l'Ateneu instaura la figura de Cap de casa, que serà el clauer i vetllarà directament la gestió de la infraestructura i la coordinació dels serveis i usos de l'Ecomuseu. L'ofici de Cap de casa serà rotatori entre tots els/les ateneistes i es renovarà cada curs per acord assembleari.\nTotes les cessions d'espais seran informades pel Cap de Casa i resoltes per consens pel Comitè Permanent de l'Ateneu de la Vall de Llémena.\nPublicat:: 8/06/2011 06:26:00 p. m.\nARCADI OLIVERES (al programa SINGULARS de TV3)\nÉS EL MOMENT DE LES ALTERNATIVES\nRECORDANT: EL MÓN DEL CARBÓ\nLES FOTOS DEL CASAL: LA FESTA\nFOTOS DEL CASAL: CARTELLÀ (27-07-2011)\nFOTOS DEL CASAL: SORTIDA A OLOT\nLES FOTOS DEL CASAL (3a SETMANA)


“Quantes hores es pot emportar el meu ex al nostre bebè lactant?” | BPM Advocats\n“Quantes hores es pot emportar el meu ex al nostre bebè lactant?”\nSeparar-se o divorciar-se amb fills és, probablement més dur, també el procés, que sense tenir-los. Per això és fàcil entendre que separar-se amb un bebè de pocs mesos complica, sens dubte, molt les coses i el règim de visites que s'establiria si el menor ja no fos un bebè no serà el mateix en cas que el fill en comú sigui un nounat. Com a advocats de divorci a Barcelona, des de BPM Advocats respondrem a: “quantes hores es pot emportar el meu ex al nostre bebè lactant?”\nLa Carolina va contactar amb BPM Advocats per a iniciar els tràmits de divorci amb el qual havia estat el seu marit durant els últims cinc anys. Amb un bebè de dos mesos que s'alimenta de llet materna, ens preguntava si, tal com li exigia el pare del seu fill, el bebè havia de pernoctar alguna nit amb ell, sent ella obligada a lliurar-li la seva pròpia llet emmagatzemada, o bé forçant la introducció de biberó amb llet artificial.\n“Cada jutge valora la decisió segons el cas que té davant, però, no obstant això, l'habitual en casos com el que ens ocupa és que, sent un bebè tan petit, se li permeti al pare veure al nen una estona, el just entre presa i presa, dissabtes i diumenges alterns i una tarda entre setmana. Això sí, res de pernoctar per a no interrompre la lactància”, expliquen els advocats de divorci a Barcelona, BPM Advocats.\n“Aquí no es miren els drets dels pares, sinó que preval l'interès del menor. Per al petit és fonamental mantenir la lactància i el vincle matern en aquesta etapa tan primerenca de la seva vida”, afegeixen. “Més endavant, quan el menor ja no sigui lactant, o bé s'hagi introduït l'alimentació complementària, sobre els sis mesos de vida, bé es pot ampliar el règim de visites més hores, encara que igualment sense pernocta, i, amb dos o tres anys es pot establir la custòdia compartida -dependrà del cas, cap és igual-, si així ho desitgen els progenitors, o un règim de custòdia exclusiva, però amb règim de visites i pernocta alguns dies”, detallen des de BPM Advocats.\nSi has decidit iniciar un procés de separació o divorci, tinguis o no fills en comú, contacta amb els advocats de divorci a Barcelona, BPM Advocats. Som aquí per a escoltar-te, assessorar-te i defensar els teus drets i els de la teva família. Compta amb les nostres més de dues dècades d'experiència.


Espectacular golejada a Llagostera - FutbolCatalunya\nVan sortir per totes des del minut 1 i els va sortir el pla perfecte. El Llagostera sabia que el partit davant un Terrassa, que es jugava l'orgull, només podia acabar amb triomf per a seguir amb el seu pols particular contra el Prat. I ho van fer amb tota la fe per a seguir en la primera posició del grup i amb un punt d'avantatge sobre els potablava, ja que l'Hospi queda a 5 punts i el brau Horta a 6. (Veure MARCADOR 38a JORNADA i CLASSIFICACIÓ)\nAls vint minuts el marcador del Municipal llagosterenc ja registrava un 2-0 esperançador. Eric Jiménez (13') v,a batre a Ortega segons abans que Marcos evités l'empat (16') encara que Gil Muntadas (20') va portar la tranquil·litat als locals amb un gran tret des de la frontal. I, per si faltés algun detall més, David Crespo va provocar una pena màxima (40') que el 'mestre' Pitu Comadevall va resoldre.\nJa en la segona meitat, un centre del mateix Gil el va enviar de cap a la xarxa Toni Cunill (52') i va deixar sentenciats als egarencs que encara rebrien un altre 'detall' gràcies a Sascha (84') com a premi a la constància. Victoria de líder d'un Llagostera que 'acaricia' la glòria\nAmb aquestes 4 jornades pendents, és clar que Llagostera i Prat barallen per la primera plaça mentre L'Hospitalet -qui ho ha vist i qui ho veu!-, Horta i Sant Andreu ho faran pel tercer quatre lloc. No obstant això, el xoc d'aquest diumenge 28 en el Sagnier entre Prat i L'Hospitalet pot aclarir moltes coses. Mentre els d'Alsina, que acaben de signar la seva golejada més important de la Lliga davant el Terrassa, van a Castelldefels, amb l'aigua al coll, Prat i Hospi posen en joc tres punts d'or. Els locals porten 14 jornades invictes mentre els visitants sumen 3 punts dels últims 15\nD'altra banda, atenció al xoc Horta-Sant Andreu en el fortí del Feliu. Vuit partits consecutius acumulen els de Castro sense conèixer un KO, ningú ha tingut nassos a guanyar en terreny hortenc, mentre arriba un Sant Andreu amb 13 jornades (només dos empats) invicte. Xoc de màxima atenció en el qual els locals poden sortir a divertir-se (i intentar guanyar) mentre els visitants, amb 3 punts menys, han de guanyar o guanyar.


Per què els avis regalen tant? | Criar.cat\nPer què els avis regalen tant?\nTan important és empatitzar com posar límits en aquesta època de celebracions familiars\nEn article anterior us parlava sobre la importància de poder parar-nos a pensar què volem d'aquestes festes de Nadal. Què esperem. Què és per a nosaltres el Nadal. Què significa. I què de tot plegat volem transmetre a les nostres criatures.\nUn cop fem tota aquesta feinada i ens posem d’acord amb la nostra parella (cosa que a vegades no resulta fàcil) arriba el moment de transmetre-ho a la família extensa: àvies, avis, tietes, padrines… I és aquí on - a vegades - apareixen els problemes. Ara que s'apropen aquestes dates rebo moltes consultes relacionades amb aquest tema: com aconseguir que entenguin que volem regalar poc, què fem si traspassen els límits, què fer si insisteixen a oferir turró quan ja hem parlat que no…\nI la veritat és que no hi ha una resposta fàcil. Però, com gairebé sempre, podem començar reflexionant i fent-nos algunes preguntes. Que nosaltres haguem fet una reflexió prèvia, que nosaltres haguem pensat què signifiquen els regals, què volem fer amb aquests o com volem enfocar-ho no vol dir que les nostres famílies hagin fet el mateix procés. I pot ser ni volen ni poden fer-lo. M'explico.\nPotser nosaltres entenem el regal com una cosa material. I per tant, pensem que amb un parell de regals petits n’hi ha prou. I no necessitem res més. Però potser per la nostra àvia el regal no té la mateixa càrrega emocional.\nPotser per a ella aquest regal és la seva manera de mostrar l’amor que sent pel seu besnét. Potser és la seva manera de fer-se present en la seva vida. De posar un gra de sorra. Potser, fins i tot, és la manera que té de sentir que encara pot donar alguna cosa, ara que potser ja no pot seure al terra a jugar o agafar-lo en braços. Potser, si aconseguim mirar-ho des d’aquí, des de l’amor que hi ha implícit en la majoria de regals, ens és més fàcil de sostenir.\nSi tornem a la càrrega emocional que pot tenir el regal per la besàvia, imagineu ara què significarà per a ella que li diguem que no el volem. Que no és necessari. Que s’ha equivocat, que no volíem una cosa amb tantes llums, o sorolls…\nPotser podem entendre perquè s’ofèn. Perquè insisteix. Perquè, a vegades, es posa tant pesada: “Ai aquestes modes d’avui en dia”. Doncs perquè, potser, al final el que estem fent és rebutjar, de manera simbòlica, el seu amor. El seu afecte. I la manera que ella té de mostrar-lo. I si ho entenem així potser podem comprendre també més fàcilment perquè s’ofèn, perquè li molesta, perquè entra en guerra amb nosaltres.\nEns podem plantejar també com marquem aquests límits. I quins marquem. I quins potser val la pena deixar anar. No fa massa una mare del grup de bimaternitat explicava que quan ella era petita i arribava el dia del seu aniversari, cada criatura de la seva classe portava un regal.\nLa seva mare els hi deixava obrir tots, un per un. Després, quan tothom havia marxat, quan la festa ja havia acabat, la seva mare li deixava escollir-ne tres o quatre. I la resta, els donaven. A amigues o a criatures que no tinguessin accés a tantes joguines. Ella recorda viure-ho bé.\nNo recorda tristesa ni dificultat. La seva mare ho tenia clar, i per tant ella també. Em sembla interessant aquesta experiència perqué ens posa davant que hi ha moltes maneres de fer les coses. I no sempre impliquen la confrontració i el conflicte. Podem decidir quines coses són realment importants per nosaltres. Quines volem lluitar i que realment s’entenguin. I quines, potser, podem gestionar d’una altre manera.\nCom gestionar els regals aquest Nadal\nQuè passa quan fem massa regals? Com podem evitar passar-nos?\nI amb el Nadal, potser podem enfocar-ho d’una altra manera. Potser podem acceptar i agrair els regals (l'amor simbòlic) que ens dona la família extensa. Aquella tieta que viu fora. Aquell cosí que viatja tant. Aquella àvia que veiem menys del que voldríem. Potser podem acceptar-ho i després decidir què en fem de tot això.\nPodem guardar els regals i repartir-los durant l’any. Podem canviar-los si ho veiem necessari. Podem deixar-los a casa la sogra perquè els gaudeixi quan la visiti. O podem, fins i tot, com feia la família que us comentava, decidir quins ens quedem i quins no.\nAixò no vol dir que no haguem de posar límits i que no puguem expressar el que necessitem. Però sí que podem pensar quan no val la pena posar-nos en guerra. Potser podem pensar perquè per a l’altra persona és tan important això. I fins a quin punt ho és per a nosaltres.\nPerquè, no oblidem, com comentàvem la setmana passada, que el Nadal no va només de regals i de turrons. El Nadal va també de fer família. De sentir-nos unides. De cuidar-nos. I ens pot servir per recordar-ho. Per poder agafar perspectiva a totes plegades. Per poder mirar-nos i decidir a qué donem realment la importància. Per poder intentar posar amor i veure l’amor en els actes dels altres, fins i tot en aquells que, en ocasions, ens resulten tan irritants.\nCriançaPsicologia i gestió emocionalNadalGeneral


Galeria Taranmana: sis dones artistes\nActualitzada 28/01/2020 a les 06:59\nAl Parc de la Mola escaldenc –justament als locals que ja havia ocupat una altra galeria, Art al Set– ha instal·lat la galerista Aminda Saludes (havia estat directora de la Torrallardona) aquesta sala que vol “eclèctica”, per on desfilaran creadors de casa i forans. Per començar, exposa obra de petit format –obra especialment feta per a l’ocasió– de sis dones: Rosa Mujal, Eve Ariza, Zoe, Judit Gaset, Gemma Piera i Jasmine Lilleby. L’encàrrec de Saludes va deixar lliures les creadores en l’aspecte temàtic, però buscant alguns fils conductors: les dimensions reduïdes i l’execució en blanc i negre o amb poques pinzellades de color.\nLa sala es troba al passeig del Valira, al costat del comú escaldenc\nEl creador alturgellenc Perico Pastor torna a exposar a Andorra, en aquest cas, la sèrie Pinzells en dansa. Cinc anys sense exposar a Andorra i els pinzells no han parat. Heus ací el rastre d’aquest ball, sobretot l’empremta dels seus traços a la sala Oval del MNAC l’octubre del 2018, pel Big Draw, i algunes coses més, com les marines del 2016 o les pintures de l’any passat a Montpeller.Entrada gratuïta.\nPrat de la Creu, 34. Andorra la Vella.Tel.: 800 032.Horaris: de dilluns a divendres, de 10.00 a 13.00 h i de 14.00 a 18.00 h.Fins al 21 de febrer del 2020.\nAv. Meritxell, 25. Andorra la Vella.Tel.: 869 996. Horaris: de dilluns a diumenge, de les 12.30 a les 20 hores.Fins al 28 de febrer.


Massiva participació dels veïns de Nules en defensa de les seves platges – Ajuntament de Nules\nHome Notícies Massiva participació dels veïns de Nules en defensa de les seves platges\nMassiva participació dels veïns de Nules en defensa de les seves platges\nLa societat civil de Nules, a través de les associacions veïnals de la platja de Nules, ha organitzat aquest diumenge una mobilització “Per la defensa i la regeneració de litoral de Nules”.\nL’esdeveniment, que s’ha desenvolupat a partir de les 20: 00h, ha consistit en la col·locació de cartells als balcons dels habitatges d’aquest nucli tradicional amb el lema “Espigons Ja!”, La concentració dels veïns davant els seus habitatges , i el recorregut de més de cent vehicles al llarg de tota la platja de Nules per manifestar el malestar per l’abandonament, la desprotecció i la degradació que pateix la costa d’aquest municipi.\nLa lluita d’aquests veïns ve de lluny, i la desprotecció i abandó d’aquest litoral també. Cal destacar que les infraestructures portuàries construïdes a nord de l’Nules, sense haver implementat les pertinents mesures de protecció en aquest litoral, han erosionat de manera molt greu la costa de Nules que ha perdut gairebé íntegrament el cordó de dunes mòbils, protecció natural importantíssima davant els temporals que assoten periòdicament les nostres costes. En alguns punts d’aquest litoral el mar ha avançat més de 150 metres terra endins, si es compara amb la línia de costa anterior a la construcció del port de Borriana.\nAquesta degradació de litoral amb la pèrdua de milions de metres cúbics de graves i sorres, ha minvat les possibilitats de viure, sentir i experimentar les platges de Nules, patrimoni natural, cultural i històric irrenunciable i d’urgent preservació per al poble de Nules.\nEl poble de Nules se sent desprotegit, ignorat i abandonat pels successius governs nacionals i autonòmics i torna a aixecar la veu d’alarma davant seu per no haver executat les solucions de protecció previstes en el seu litoral, que si han realitzat amb èxit en altres punts de la costa de litoral castellonenc. El cansament dels veïns de Nules està arribant al seu límit cansats de tantes promeses incomplertes durant dècades per part dels representants polítics.\nEls veïns de Nules, fastiguejats de tanta deixadesa, estan exigint a l’Ministeri per a la Transició Ecològica i el Repte Demogràfic, i a el Servei Provincial de Costes de Castelló com a delegació d’aquest ministeri a la província, que actuï de manera urgent i immediata per pal·liar la degradació d’aquest litoral en defensa de el patrimoni natural, cultural i històric d’aquestes platges.\nAixí mateix, estan reclamant a la Generalitat Valenciana que intercedeixi davant el govern central davant d’aquestes peticions, i que assumeixi també la seva responsabilitat en la protecció i regeneració de la costa de Nules.\nEls representants de les “Associació de Veïns Mare de Déu de l’Carmen”, “Associació de Veïns de la Platja de Nules, i” Platges de Nules. Associació-Moviment per la defensa de l’patrimoni cultural i natural “, organitzadors d’aquest esdeveniment, amb el suport de l’ajuntament de Nules, constaten l’èxit aconseguit en aquesta convocatòria i estan disposats a seguir lliurant la batalla amb properes accions que s’aniran comunicant a través de les associacions i xarxes socials, per fer respectar els legítims drets d’aquest poble.\nNULES ORGANITZA UN ACTE REIVINDICATIU EN DEFENSA DE LA REGENERACIÓ DE LES SEUES PLATGES16/07/2021\nLA PLATAFORMA PER LA DIGNITAT DEL LLAURADOR DEMANARÀ A LA CONSELLERIA INDEMNITZACIONS PER ALS LLAURADORS AFECTATS PEL COTONET19/07/2021


Diumenge 16 de maig, nova campanya de donació de sang i plasma a Sant Vicenç de Montalt | La Clau - Revista gratuïta del Maresme\nCal reservar hora per donar sang o plasma a: donarsang.gencat.cat\nPer tal de realitzar les donacions de sang i plasma amb seguretat, les persones que vulguin participar en aquesta jornada d’acapte hauran de sol·licitar cita prèvia a través del web: donarsang.gencat.cat.\nPoden donar sang les persones d’entre 18 i 70 anys que pesin més de 50 quilos i es trobin bé de salut.\n– Les dones poden donar tres vegades l’any i els homes poden fer-ho un màxim de quatre cops.\n– També serà necessari deixar passar dos mesos entre donació i donació.\n– Per a la seguretat de les persones donants i receptores, abans de realitzar la donació es realitza una entrevista mèdica i es comprova la pressió i el nivell d’hemoglobina.\n– Les persones que hagin estat afectades per la Covid-19 o hagin estat en contacte amb algú que hagi patit la malaltia, hauran d’esperar un mes abans de poder donar sang, com a mesura de prevenció.


Cerca totes les ofertes d'hotels a Blonie Entrada:\n1 ComentarisHotel IKAR...Habitacions per nit per només56 EUR Fresh Apartamenty JFTC...Habitacions per nit per només Més zones a Bydgoszcz\nMés de 1.150.000 propietats en tot el móns - cada dia n'afegim més Amb la confiança de més de 30.500.000 clients satisfets Garantia de preus més baixos 12 milions i més resenyes de clients d'Agoda Amb disponibilitat a més de 58.000 ciutats en tot el món Llocs històrics de Blonie Restaurants i cafeteries\nBlonie és la mescla perfecta de tranquilitat i oci a l'emocionant ciutat de Bydgoszcz. Amb un gran nombre d'atraccions per descobrir, aquesta desitjable part de la ciutat no deixarà de meravellar-vos. Una destinació d'innegable popularitat , Blonie ofereix una escapada memorable amb els seus famosos llocs i bon menjar. Gaudeixi de les millors ofertes d'Agoda.com quan decideixi estar a Bydgoszcz. Explori un llistat complet d'allotjaments i trobi el lloc perfecte per a vostè. Trobi les més bones ofertes en hotels a Blonie emplenant les dates d'estada a la pestanya de recerca.\nHotels destacats a Blonie, Bydgoszcz\nTant si es tracta d'un viatge de plaer com si és de negocis, Hotel IKAR és una elecció...\nApartamenty Fresh (Fresh Apartamenty JFTC)\nSi el que està buscant és per un hotel ben situat a Bydgoszcz, no busqui més enllà de Apartamenty...\nHotels a Blonie: Apartamenty Fresh\nLlocs d'interès a Blonie: Bar Mikrus


El Trabucador perd sorra pel temporal, però resisteix sense danys estructurals – Marfanta\nLa zona de la base del Trabucador, afectada pel temporal del 23 de novembre del 2021. // INFOSA.\nEl temporal ha provocat “microtrencaments” i la pèrdua d’un “gran volum” de sorra de la barra del Trabucador però no n’ha acabat afectant la seva integritat estructural. Aquesta és la primera valoració que ha fet després del temporal d’aquest dimarts Infosa, l’empresa que explota les salines de la punta de la Banya. A l’espera que la millora del temps per iniciar els treballs de recuperació del pas per l’istme, l’activitat a la planta es manté dia i nit: els treballadors han pogut abandonar les instal·lacions amb vehicles tot terreny. “Tenim petits microtrencaments que recuperarem, però el volum de sorra que ha quedat escampat per la badia –dels Alfacs- és prou gran”, ha valorat Cristian Jensen, assessor de l’empresa.\nEls responsables d’Infosa admeten que l’episodi no es podrà equiparar a les conseqüències del Gloria o el Filomena. Amb tot, avisen que la barra ha quedat en aquests moments “molt afeblida” i han reiterat la necessitat de fer-hi aportacions externes de sorra –sigui via trasllat o amb l’ús d’una draga- per enfortir-la estructuralment i fent-la més ampla.\nTags: Cristian JensenDelta de l'EbreEconomiaInfosaMedi AmbientMontsiàSant Carles de la RàpitaSocietatTrabucador


“Des del Patronat Municipal d'Esports vam ser conscients des del primer moment de la importància de reprendre la pràctica de l'esport de manera segura i, per això, vam iniciar el passat 19 de maig una ronda de contactes amb els clubs per a abordar el procés de reobertures de les instal·lacions esportives i els corresponents protocols”, ha indicat Braina. El regidor d'Esports ha apuntat que, en les últimes setmanes, s'han mantingut contactes amb més de mig centenar de clubs de vint modalitats esportives federades diferents. Així, la setmana passada es va fer arribar als clubs de futbol el protocol actualitzat i prèviament consensuat per a l'ús de les instal·lacions municipals.\nEn aquest sentit, Braina ha destacat que, davant el començament de la temporada i pròxim inici de competicions, s'ha convocat als clubs de la ciutat per a concretar el reglament i introduir possibles propostes a mesura que vaja avançant la competició, donant suport al protocol per part de les entitats assistents. “Es tracta d'un protocol pensat per a garantir l'activitat esportiva minimitzant al màxim el risc de contagi, un protocol que ha sigut consensuat i té el suport dels clubs”, ha apuntat el regidor d'Esports. No obstant això, ha explicat que aquest reglament d'ús de les instal·lacions està subjecte a constants revisions per possibles canvis que puguen donar-se una vegada iniciada la competició -sobre la base de les necessitats dels clubs i els protocols que fixen les federacions- i supeditat a l'evolució de la situació epidemiològica.


OAC — Ajuntament de Premià de Dalt\nOAC L’Oficina d’Atenció al Ciutadà (OAC) de l’Ajuntament de Premià de Dalt és el canal d’entrada al consistori i ofereix un servei polivalent d’atenció a totes aquelles sol·licituds d’informació i gestió de les diferents àrees d’actuació municipals en el seu estadi inicial. L’OAC té com a objectiu oferir a la ciutadania un servei d’atenció personalitat basat en criteris de qualitat i d’eficàcia a través dels seus canals d’atenció: presencial, telefònic i telemàtic. http://www.premiadedalt.cat/ajuntament/cartes-de-serveis/oficina-datencio-al-ciutada-oac http://www.premiadedalt.cat/@@site-logo/logo.png\nL’Oficina d’Atenció al Ciutadà (OAC) de l’Ajuntament de Premià de Dalt és el canal d’entrada al consistori i ofereix un servei polivalent d’atenció a totes aquelles sol·licituds d’informació i gestió de les diferents àrees d’actuació municipals en el seu estadi inicial. L’OAC té com a objectiu oferir a la ciutadania un servei d’atenció personalitat basat en criteris de qualitat i d’eficàcia a través dels seus canals d’atenció: presencial, telefònic i telemàtic.\nL'Oficina d'Atenció al Ciutadà (OAC) proporciona informació relacionada amb tràmits, ja siguin municipals o d'altres administracions, així com sobre serveis i equipaments propis i esdeveniments de l'agenda municipal. Alhora, és també un punt d'accés a la gestió de tràmits municipals.\nA la ciutadania de Premià de Dalt o qualsevol persona que ho necessiti.\nPresencialment (amb cita prèvia): Oficina d'Atenció al Ciutadà. Plaça de la Fàbrica, 1. Premià de Dalt.\nLes persones que s'adrecin presencialment a l'Oficina d'Atenció al Ciutadà per a formular una consulta o efectuar un tràmit, seran ateses d'acord amb la disponibilitat dels gestors. En el context acual de poandèmia, des del juny de l'any 2020 totes les tramitacions i sol·licituds d'informació es fan amb cita prèvia i seguint les mesures sanitàries establertes per la Generalitat de Catalunya.\nL'atenció telefònica atendrà el 100 % de les trucades que entrin per l'extensió número 1 amb un màxim d'espera de 40 segons.\nLes comunicacions adreçades a l'Oficina d'Atenció al Ciutadà a través de la bústia ciutadana tindran una resposta en un termini màxim d'un dia hàbil laborable.\nLes persones que s'adrecin a l'Oficina d´Atenció al Ciutadà rebran un tracte amable per part del personal d'atenció ciutadana.\nL'atenció es farà en català en primera instància, o en castellà si aquest és el desig exprés de la persona usuària, i es proporcionarà emprant un llenguatge entenedor i proper a la ciutadania.\nLa ciutadania podrà dirigir-se a la persona responsable de l'Oficina d'Atenció al Ciutadà sempre que així se sol·liciti.\nIndicadors per a l'avaluació de la qualitat i la satisfacció\nTemps d'espera per a l'atenció a les taules (gestor de torns).\nTemps d'espera al telèfon.\nPercentatge de respostes de l'enquesta de satisfacció de l'Oficina d'Atenció Ciutadana que valoren que el temps d'espera abans de ser atès ha estat adequat.\nNombre de queixes ciutadanes que estan justificades en relació al temps d'espera.\nData d'actualització de la informació (en reunions de coordinació internes dels diferents serveis).\nPercentatge de respostes de l'enquesta de satisfacció de l'Oficina d'Atenció Ciutadana (Taula d'atenció) que valoren que els coneixements del personal municipal que l'ha atès. Sí són adequats a les seves consultes.\nNombre de queixes ciutadanes que estan justificades en relació a la manca d'accessibilitat a la informació per algun dels canals establerts (presencial, telefònica, web).\nGrau de compliment 2021.\n2019 grau de compliment.\nPresencialment (imprescindible cita prèvia).\nAltres dades d'interès sobre els serveis prestats, com pot ser referència a la normativa aplicable


Història - Ajuntament de la Pobla de Claramunt\nData i hora oficials: 22/01/2021 06:37\nLa història del municipi de la Pobla de Claramunt ve marcada per un fet que va succeir el 1344.\nHi va haver una terrible rierada que es va emportar el primer nucli de població que havia nascut al marge esquerre del riu Anoia i que es coneixia amb el nom de la Pobla Vella. Després d'aquesta catàstrofe el senyor del Castell de Claramunt va atorgar una carta de repoblació. Va ser aleshores quan va néixer la nova Pobla al costat dret del riu, al peu de la muntanya del castell.\nHi ha tres factors que cal tenir en compte en el poblament d'aquest municipi de l'Anoia: el castell, l'aigua i el pas del Camí Ral que anava cap a Barcelona i que en aquest punt es creuava amb una altra via que es dirigia cap a Vilafranca del Penedès.\nEl 1344 va succeir un fet que va marcar la història de la Pobla de Claramunt. Hi va haver una rierada que es va emportar el primer nucli de població que havia nascut al marge esquerre del riu Anoia i que es coneixia amb el nom de la Pobla Vella (en aquesta zona ara hi ha el barri de les Cases Noves).\nA causa d'aquesta terrible catàstrofe, el senyor del Castell de Claramunt, que era vescomte de Cardona, va atorgar una carta de repoblació. Va ser a partir d'aleshores quan es va instal•lar la nova Pobla al costat dret del riu, al peu de la muntanya de la fortificació.\nJurisdiccionalment, el poble va pertànyer als Claramunt entre els segles X i XIV. Va ser en aquesta època quan va passar a mans de la família dels Cardona. A partir del segle XVII, i per matrimoni, va ser domini dels Medinacelli fins a finals de l'Antic Règim.\nAquesta important activitat econòmica implicarà un gran creixement demogràfic. Al llarg del segle XVIII es registra un augment de població molt destacable que continua el segle XIX. En aquest segle, però, els esdeveniments bèl•lics, que van afectar tot el país, així com la plaga de la fil•loxera van suposar una disminució en el nombre d'habitants.\nA finals del segle XIX es va produir un fet molt important per a les comunicacions del municipi, l'arribada del tren. A principis del segle XX té lloc un altre esdeveniment destacat per al desenvolupament del poble, la instal•lació de la xarxa d'enllumenat elèctric.\nAmb el pas dels anys, la Pobla de Claramunt ha anat creixent en tots els aspectes, tant econòmics, com demogràfics o culturals, i s'ha anat adaptant als nous temps convertint-se avui en dia en un municipi perfectament equipat per afrontar els reptes de futur.\nEl paper: història i evolució del sector\nLa fabricació del paper dins el terme de la Pobla de Claramunt ha de ser molt més antiga del que els documents ens permeten d'assegurar, si tenim en compte que des del segle X ja consta que al terme de Claramunt hi havia molins.\nA partir del segle XX, en concret, el 1915, que és quan arriba l'electricitat al municipi, els antics molins paperers manuals es converteixen en indústries mecanitzades de fabricació de full continu. Això suposa un gran canvi, ja que si antigament un molí paperer feia cada dia una bala de 70 quilos, ara, amb la nova maquinària, aquest volum es fa en menys d'un minut.\nActualment, hi ha dues empreses papereres a la Pobla:\n* Unión Industrial Papelera : fabrica les bobines de paper base per fer cartró ondulat.\n* MB Papeles Especiales (del grup Miquel i Costas i Miquel): fabricants de paper de fumar i especialistes en paper de baix gramatge per a edicions de llibres, com ara el diccionari de l'Institut d'Estudis Catalans, el paper de les Bíblies o l'Alcorà.


Athens (Ohio) - Viquipèdia, l'enciclopèdia lliure\n39° 19′ 45″ N, 82° 06′ 04″ O / 39.3292°N,82.1011°O / 39.3292; -82.1011\nAthens County (en)\nAthens és una ciutat i seu del Comtat d'Athens a l'estat d'Ohio dels Estats Units d'Amèrica.\nSegons el cens del 2000 Athens tenia una població de 21.342 habitants, 6.271 habitatges, i 1.906 famílies. La densitat de població era de 988 habitants/km².\nDels 6.271 habitatges en un 12,9% hi vivien nens de menys de 18 anys, en un 22,9% hi vivien parelles casades, en un 5,6% dones solteres, i en un 69,6% no eren unitats familiars. En el 34,5% dels habitatges hi vivien persones soles el 6,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,25 i el nombre mitjà de persones que vivien en cada família era de 2,72.\nPer edats la població es repartia de la següent manera: un 0% tenia menys de 18 anys, un 0% entre 18 i 24, un 0% entre 25 i 44, un 0% de 45 a 60 i un 4,9% 65 anys o més.\nL'edat mediana era de 22 anys. Per cada 100 dones de 18 o més anys hi havia 86,9 homes.\nLa renda mediana per habitatge era de 17.122$ i la renda mediana per família de 53.391$. Els homes tenien una renda mediana de 35.849$ mentre que les dones 28.866$. La renda per capita de la població era de 11.061$. Aproximadament el 14,8% de les famílies i el 51,9% de la població estaven per davall del llindar de pobresa.\nAmesville (15 km)\nBuchtel (16 km)\nThe Plains (6 km)\nA Wikimedia Commons hi ha contingut multimèdia relatiu a: Athens\nObtingut de «https://ca.wikipedia.org/w/index.php?title=Athens_(Ohio)&oldid=24983314»\nLa pàgina va ser modificada per darrera vegada el 21 set 2020 a les 10:20.


Augmenten d'un 7 per cent les víctimes mortals per accidents de trànsit a Catalunya, respecte l'any 2017. Han mort 256 persones. Especialment alarmant és la situació a la demarcació de Tarragona, on els accidents interurbans s'han incrementat un 70%, amb 39 morts. Trànsit tornarà a enlairar l'helicòpter, els mossos patrullaran dins de cotxes sense logotipar i s'instal·laran sis radars més. Són mesures per combatre els "homicides viaris", segons el conseller d'interior, Miquel Buch.\nDues centes 56 persones mortes a la carretera, al 2018, és un 7 per cent més que l'any anterior. A les vies de la demarcació de Tarragona és on més han pujat, hi ha hagut 39 morts més. Al Baix Camp han passat de 2 a 10 morts per accident de trànsit. L'altra demarcació a l'alça, és Girona, on han augmentat d'un 11 per cent. En el 4 per cent de tots els accidents, el conductor anava begut.\nD’altra banda, la majoria d’accidents amb víctimes mortals es concentren a la nacional 340. Hi va haver 14 persones que van perdre la vida. Van ser en accidents que es van produir abans que entrés en vigor la restricció de camions de circular per diversos trams d’aquesta via. És una dada que ha destacat el conseller d’Interior durant la roda de premsa del balanç de sinistralitat.


Afegir i editar una forma al Numbers del Mac - Assistència d'Apple\nAfegir i editar una forma al Numbers del Mac\nLa biblioteca de formes conté centenars de formes classificades en diferents categories. Després d’afegir una forma a un full, pots personalitzar la forma de diferents maneres. Per exemple, pots convertir l’estrella de cinc puntes estàndard en una forma estel·lar de vint puntes, i ajustar com d’arrodonides son les cantonades d’un quadrat. També pots afegir text dins d’una forma i omplir una forma amb color o una imatge.\nSelecciona una categoria a l’esquerra i, després, fes clic en una forma o bé arrossega’n una al full de treball per afegir‑la.\nArrossega la forma per canviar-ne la posició al full de treball.\nAjustar les corbes per la vora de la forma\nselecciona Format > Formes i línies > “Convertir en editable” (al menú Format de la part superior de la pantalla).\nPerquè les corbes per omissió siguin corbes de Bézier, selecciona Numbers > Preferències (al menú Numbers de la part superior de la pantalla) i, a la pestanya General, selecciona “Corbes Bézier per omissió”. Quan edites una forma que utilitza corbes Bézier, ajustes la corba amb marcadors al punt.\nVeure tambéEmplenar objectes amb un color o una imatge al Numbers del MacUtilitzar els estils d’objecte al Numbers del MacGirar objectes, invertir-los i canviar-ne la mida al Numbers del MacCol·locar i alinear objectes al Numbers del MacPosar objectes integrats amb el text en un quadre de text o una forma


Abonament Preparació Física (Sabadell) | festefort.cat\nEntrenaments GUIATS (3 dies/setmana): dos dies guiats (amb entrenador) i una sessió de lliure (sense entrenador). S’haurà de triar una franja horària i grup pels entrenaments guiats:\nGrup A1: dilluns i dimecres de 7.30 a 9.30h. TANCAT\nGrup B1: dilluns i dimecres de 9.30 a 11.30h.\nGrup C1: dilluns i dimecres de 15.30 a 17.30h.\nGrup D1: dilluns i dimecres de 17.30 a 19.30h.\nGrup E1: dilluns i dimecres de 19.30 a 21.30h.\nGrup E2: dimarts i dijous de 19 a 20.45h.\nEntrenament dissabtes (2 dies/setmana): es farà una sessió guiada els dissabtes (amb entrenador) i una sessió lliure entre setmana (sense entrenador).\nGrup F1: dissabtes de 8 a 10h\nEntrenaments LLIURES (2 dies/setmana): es faran dues sessions lliures a triar entre dimarts, dijous i divendres, l’horari pot canviar més endavant.\nDimarts i dijous: de 8 a 10h / de 10 a 12h / de 15.30 a 17.15h / de 17.15 a 19h.\nDivendres: de 8 a 10h / de 10 a 12h/ de 15.30 a 17.15h / de 17.15 a 19h / de 19 a 20.45h.\nEntrenaments CARRERA (2 dies/setmana): dos dies a la setmana de carrera (amb entrenador) on ens centrarem en la millora de la Course Navette.\nGrup Matins: dimarts i dijous de 9.45 a 10.45h.\nGrup Tardes: dimarts i dijous de 16.30 a 17.30h.\nEntrenaments CARRERA + GUIATS (5 dies/setmana): aquest pack inclouria l’entrenament de 2 dies a la setmana de carrera, dos dies d’entrenament guiat i un dia d’entrenament lliure.\nEl primer pagament es fa a les instal·lacions a l’hora de fer la matrícula. Els següents pagaments seran domiciliats.\n*En cas de no començar a l’inici de mes es restarà la part proporcional.\nNomés es pot reservar plaça amb un màxim d’una setmana d’antelació.\nLa matrícula és gratuïta però s’haurà de formalitzar presencialment abans del primer dia d’entrenament.\nUs podeu donar de baixa en el moment que ho considereu, sense cost, sempre i quan s’avisi abans del dia 25 del mes anterior.\n16.00-18.00h Entrenament guiat + Lliure (dimarts i dijous), 16.00-18.00h Entrenament guiat + Piscina (dimarts i dijous), 18.00-20.00h Entrenament guiat + Lliure, 18.00-20.00h Entrenament guiat + Piscina, 20.00-22.00h Entrenament guiat + Lliure (dilluns i dimecres), 20.00-22.00h Entrenament guiat + Lliure (dimarts i dijous), 20.00-22.00h Entrenament guiat + Piscina (dilluns i dimecres), 20.00-22.00h Entrenament guiat + Piscina (dimarts i dijous), 9.30-11.30h Interessats, Lliure, 16.00-18.00h Entrenament guiat + Piscina (dilluns i dimecres), 16.00-18.00h Entrenament guiat + Lliure (dilluns i dimecres), 7.30-9.30h Entrenament guiat + Lliure, 7.30-9.30h Entrenament guiat + Piscina


El comerç just es fa present en la interparroquial del Pilar i Santa Maria Magdalena. - Càritas Diocesana de Lleida\nEl comerç just es fa present en la interparroquial del Pilar i Santa Maria Magdalena.\nEl passat dissabte i diumenge dia 10 i 11 de març 2018, el projecte de comerç just de la Fundació Jaume Rubió i Rubió que promociona Càritas Diocesana de Lleida, va estar present en les eucaristies de la interparroquial del Pilar i Santa M. Magdalena.\nDos membres del grup que porta a terme el projecte d’economia social i solidària i comerç just en la botiga de Fill Per Randa en l’av. Fleming, 19, van explicar al final de cada eucaristia en què consisteix el comerç just.\nEls dos voluntaris van intentar lluitar contra el tòpic de què els productes de comerç just són cars. Per contra, van destacar que en l’elaboració d’aquests productes es respecten els drets dels treballadors i se’ls paga un preu just. A més, es garanteix que no hi han treballat nens i que totes les persones que han participat en el procés (homes o dones) tenen el mateix dret a cobrar el mateix pel mateix treball.\nPer altra banda, els guanys obtinguts s’inverteixen a millorar les condicions de la comunitat on està instal·lada el taller i d’aquesta manera es beneficien els treballadors i tota la comunitat. Per això, comprant aquests productes estem donant vida a la comunitat i als treballadors, no és un acte de solidaritat solament sinó de fraternitat. És per això, que li diem comerç just.\nEls dos voluntaris van explicar que el consum responsable comporta que tots i totes quant anem a comprar ens hem d’informar i si no hi ha informació demanar-la. D’aquesta manera podrem pressionar per tenir un mercat més social i que respecti almenys les regles i la legislació en totes les seves etapes. I d’això es beneficiaran les persones, el Medi Ambient i el producte es farà de millor manera.\nEncara resta molta feina perquè el mercat sigui de comerç just.\n#cooperaciofraterna comerç just VOLUNTARIAT


Saber més respecte al cognom Kinning és saber més sobre aquelles persones que amb tota probabilitat comparteixen uns orígens i avantpassats comuns. Aquest és el motiu pel qual és freqüent que el cognom Kinning sigui més abundant en uns certs països del món en concret que en uns altres. En aquesta pàgina és possible conèixer quins són els països del planeta en els quals existeix una major quantitat de persones amb el cognom Kinning.\nNom de Famille Kinning\nEl cognom Kinning en el món\nLa globalització és un fenomen que ha fet que els cognoms es difonguin molt més lluny de de el país en què es va originar, de manera que podem trobar cognoms asiàtics a Europa o cognoms americans a Oceania. De la mateixa manera ocorre en el cas de Kinning, que com es pot comprovar, és possible assegurar que és un cognom representat orgullosament en gairebé tothom. D'igual manera existeix països en els quals certament el nombre de persones amb el cognom Kinning és major a la de la resta de països.\nEl mapa del cognom Kinning\nL'oportunitat d'informar-se en un mapamundi sobre quins països posseeixen una major quantitat de Kinning en el món, és de gran ajuda. Col·locant-nos sobre el mapamundi, damunt d'un país concret, som capaços de veure la xifra exacta de persones que porten el cognom Kinning, per a aconseguir així la informació precisa de tots els Kinning que pots trobar en l'actualitat en aquest país. Tot això ens ajuda també a comprendre no solament d'on és oriünd el cognom Kinning, sinó també d'en quina manera s'han desplaçat i s'han traslladat les gents els orígens de les quals formen part de la família amb el cognom Kinning. De la mateixa manera, podem veure en quins països s'han arrelat i desenvolupat, motiu pel qual si Kinning és el nostre cognom, resulta atractiu saber a quins altres llocs del globus és possible que migrés alguna vegada un avantpassat nostre.\nPaïsos amb més Kinning del món\nSi ho mires atentament, en aquesta web et presentem tot allò que és important perquè puguis tenir la informació real de quins països tenen un major número de Kinning en tot el planeta. D'igual manera, és possible veure'ls de forma molt gràfica en el nostre mapa, en què els països en els quals resideixen una quantitat major de persones amb el cognom Kinning poden veure's pintats en un to més fort. D'aquesta manera, i amb un simple cop de vista, pots localitzar sense dificultat quins són els països en els quals Kinning és un cognom més freqüent, i en quins països Kinning és un cognom insòlit o inexistent.


L'avaria d'un tren de mercaderies causa retards de fins a 45 minuts a la línia Barcelona-Portbou - El Gerió Digital\nMolts passatgers s'han vist obligats a fer el trajecte drets en un comboi de només tres vagons\nDilluns, 17 de maig de 2010 20:07h\nImatge de l'interior d'un tren ple de gent © ACN\nEls trens de la línia entre Portbou i Barcelona han acumulat retards de fins a una hora a causa de l'avaria mecànica al voltant de les deu d'aquest matí d'un tren de mercaderies a l'alçada de Camallera (Alt Empordà). El tren, que es dirigia al nord de l'Estat, no s'ha pogut retirar fins a dos quarts d'una d'aquest migdia.\nFins que no s'han pogut alliberar les vies en els dos sentits els trens han acumulat retards d'entre quaranta minuts i una hora. Això ha provocat que els passatgers també s'acumulessin a les andanes de les estacions i des de l'estació de Girona desenes de persones han hagut de fer el trajecte fins a Barcelona a peu dret en un tren Regional amb només tres vagons.\nA partir del migdia els retards en els trens s'han anat reduint i a partir de les quatre de la tarda les demores són de deu minuts. Segons la companyia Renfe, en breu es restablirà la total normalitat a la línia entre Portbou i Barcelona.


Colau no anirà a la missa de la Mercè i la treu del programa\n(David Casals –CR) Els canvis que va prometre la nova alcaldessa de Barcelona, Ada Colau, arriben també a les festes de la Mercè. Enguany, per primera vegada, cap membre del consistori anirà a la tradicional missa dedica a la patrona de ciutat i que dóna nom a la festa. Un acte que presideix l'arquebisbe de Barcelona. Els regidors que vagin a la Basílica de la Mercè ho faran estrictament a títol personal.\nAquesta és una de les principals novetats del programa de la Festa Major d’aquest any, que aquest dimecres ha presentat Colau en roda de premsa. Des de l'arquebisbat de Barcelona no hi ha per ara cap reacció oficial però asseguren que no se'ls ha comunicat prèviament.\n“La missa es celebrarà igualment, ja que l’Ajuntament respecta la pluralitat i la riquesa del teixit de la ciutat”, ha explicat Colau. La diferència és que no formarà part del programa municipal d’actes, i també s’ha “suprimit com a convocatòria municipal l’assistència a la missa” per part dels 41 regidors que formen el ple.\nEn els darrers anys, l’assistència de regidors a l’ofici era un motiu de polèmica per alguns grups. ICV-EUiA, que forma part de Barcelona en Comú, la coalició d’esquerres que va guanyar les darreres eleccions municipals, havia rebutjat assistir-hi.\nColau ha assegurat que el nou mandat és una oportunitat per “actualitzar i modernitzar l’Ajuntament”, i ha assegurat que aquesta mesura es fa per “complir” la Constitució, que garanteix “l’aconfessionalitat” dels poders públics.\n“Per principi democràtic, s’ha de separar la pràctica religiosa, que pertany a l’àmbit privat, de les pràctiques institucionals”, ha argumentat l’alcaldessa.\nSegons que ha detallat, la decisió s’ha pres després de les peticions que havien fet “moltes entitats i persones, que portaven anys reclamant laïcitat”.\nTot i això, ha dit que la mesura es pren “des del màxim respecte a totes les creences”, i que també es mantindrà la tradicional cercavila que es fa una vegada ha acabat la missa, des de la plaça de la Mercè, fins a la plaça de Sant Jaume.\nAda Colau, La Mercè, Ajuntament de Barcelona, missa, Barcelona, Societat, Política, Religions


Captura neutrònica - Viquipèdia, l'enciclopèdia lliure\nLa captura neutrònica o captura tèrmica és un tipus de reacció nuclear en la qual un neutró lliure topa amb un nucli atòmic sense produir fissió, de manera que es combinen per formar un nucli més pesat.\nLa principal condició perquè els neutrons siguin capturats és que s'han de moure tant aquests com els nuclis blanc a velocitats semblants, és a dir, han de tenir temperatures similars.\nUn neutró lliure a una velocitat relativament baixa és una partícula inestable, amb una vida mitjana de 15 minuts, així que el procés de captura neutrònica està condicionat per aquesta circumstància. Quan el neutró és capturat pel nucli sol alliberar immediatament l'excés d'energia mitjançant un esdeveniment de decaïment Gamma, a més, el nou nucli pot patir una desintegració beta per aconseguir una més gran estabilitat.\n1 Tipus de processos de captura neutrònica\n2 Absorció neutrònica\n3 Activació neutrònica\n4 Transmutació neutrònica\nTipus de processos de captura neutrònicaModifica\nHi ha dos tipus de processos de captura neutrònica: un procés de captura «ràpida» (procés-R) i un procés de captura «lenta» (procés-S). Aquests processos poden generar, per a un mateix nucli blanc, diferents isòtops; és més, alguns isòtops només poden resultar d'un o un altre procés, però no de tots dos.\nEl procés-R (per «ràpid») és un procés de captura neutrònica per a elements radioactius que es dóna en condicions d'alta temperatura i alta densitat neutrònica. Està relacionat amb els processos-s i -p. En el procés-r els nuclis són bombardejats per un elevat flux de neutrons per crear nuclis molt inestables amb gran quantitat de neutrons que, al seu torn, decauen molt ràpidament per formar nuclis estables però sempre molt rics en neutrons.\nEs creu que el procés-R actua en el nucli de ferro de les supernoves de col·lapse (tipus Ib, Ic i II), on es donen les condicions físiques necessàries. Tanmateix, l'escassa abundància observada d'elements resultants del procés-r requereix que, o bé només una petita fracció dels elements creats per aquesta via són alliberats a l'exterior de la supernova, o bé en cada supernova es formen per aquest mecanisme només petites quantitats d'elements.\nDegut a l'altíssim flux neutrònic en aquest procés (l'ordre de 1022 neutrons per cm2 per segon), la velocitat de formació isotòpica és molt més gran que la de la desintegració beta posterior, de manera que els elements creats per aquesta via pugen ràpidament per la línia d'estabilitat N/Z (nombre de neutrons/nombre de protons o nombre atòmic), fins i tot travessant zones d'inestabilitat, on l'energia de separació neutrònica (en anglès neutron drip line) és zero. Els neutrons s'acumulen, creant nous isòtops fins a arribar a la regió on la massa atòmica és 270 (zona del rutherfordi - darmstadti), on experimenten fissions espontànies a causa de la inestabilitat del nucli format.\nEls pics d'abundància d'elements observats mostren evidències de la captura neutrònica ràpida seguida d'una desintegració beta posterior, ja que els pics d'abundància del procés-r estan 10 uma per sota dels formats pel procés-s, on s'indica que l'ascens per la línia N/Z dóna lloc a capes neutròniques tancades amb la suficient deficiència protònica com per fer els pics resolubles.\nEl procés-R implica una captura múltiple de neutrons, que produeix un nucli inestable que ràpidament decau mitjançant una sèrie de desintegracions beta fins a arribar a un isòtop estable. Aquest procés és rellevant en la nucleosíntesi estel·lar a causa de la gran quantitat de neutrons lliures presents.\nEl procés-S (de l'anglès slow, «lent») implica la captura d'un sol neutró que produeix un nucli estable, o que decau per mitjà de la desintegració beta en un nucli estable abans que es pugui produir una altra captura neutrònica. És un tipus de nucleosíntesi que requereix condicions de menor densitat neutrònica i menor temperatura en les estrelles que el procés-R. En aquestes condicions l'índex de captura neutrònica pels nuclis és lent si ho comparem amb la velocitat de la desintegració beta. S'obtenen isòtops estables movent-se al llarg de la vall d'estabilitat dins de la taula d'isòtops. El procés-S produeix aproximadament la meitat dels elements més pesats que el ferro i, per tant, té un paper important dins de l'evolució química galàctica. El procés-S difereix del -R, més ràpid, en termes de camins de reacció i condicions de reacció.\nEs creu que el procés-S es dóna en estrelles més massives que el Sol, principalment en aquelles situades a la branca asimptòtica gegant (asymptotic giant branch, en anglès). A diferència del procés-R, que es pot donar durant segons en entorns explosius, el procés-S es pot allargar milers d'anys. El grau segons el qual el procés-S fa augmentar el nombre atòmic dels elements al llarg de la taula isotòpica depèn essencialment de la capacitat de l'estrella per produir neutrons i per la quantitat inicial de ferro present. El ferro és el material de partida necessari perquè es doni aquest tipus de captura neutrònica + desintegració beta, a partir de la qual se sintetitzen nous elements.\nS'hi aprecia fàcilment quina serà la principal font de neutrons i quina la secundària (vegeu procés triple-alfa). La font principal produeix elements pesats més enllà de l'estronci (Sr) i de l'itri (Y), fins a arribar al plom (Pb) en estrelles pobres en metalls. El lloc de producció del component principal són les estrelles menys massives de la branca asimptòtica gegant. El component secundari del procés-s comprèn elements del grup del ferro fins al Sr i el Y, i comença al final del cicle de combustió d'heli i carboni en les estrelles més massives.\nEl procés-S sovint es tracta matemàticament emprant l'anomenada «aproximació local», que proveeix un model teòric de les abundàncies dels diferents elements basant-se en l'assumpció d'un flux neutrònic constant dins de les estrelles, de forma que el quocient d'abundàncies sigui inversament proporcional al quocient de captura neutrònica per secció transversal per a cada isòtop. Aquesta aproximació és, com el seu nom indica, només vàlida localment, per isòtops de masses semblants. Degut als fluxos neutrònics relativament baixos que s'esperen perquè es doni el procés-s (de l'ordre de 105 a 1011 neutrons per cm2 per segon), no es poden obtenir elements més enllà dels isòtops radioactius del tori o l'urani. El cicle que posa fi al procés-S és:\n209Bi + núm. → 210Bi + γ\nÉs llavors quan el 206Pb captura tres neutrons que donarà 209Pb, el qual al seu torn es desintegra emetent un electró que resultarà 209Bi, on es reprendrà el procés.\nEl nucli dels àtoms està compost per neutrons i protons. Si un nucli és bombardejat amb neutrons, posseeix una probabilitat determinada d'incorporar a la seva composició. Aquesta probabilitat està donada per una quantitat anomenada secció eficaç d'absorció. Quan un isòtop amb n neutrons i z protons incorpora així un nou neutró, s'esdevé un isòtop amb n +1 neutrons i z protons.\nQuan l'isòtop resultant és radioactiu el fenomen s'anomena Activació Neutrònica. Aquest efecte fa que apareguin una sèrie d'isòtops radioactius en llocs on es produeixen neutrons lliures, com poden ser les centrals nuclears, ja que en moltes ocasions els isòtops que han estat activats, resulten ser inestables. Un exemple típic d'aquesta activació neutrònica és el Cobalt-60, produït pel ferro que hi ha als components d'un reactor nuclear, i que és utilitzat de forma habitual en les cobaltoteràpies o curieterapies per al tractament del càncer.\nQuan l'isòtop radioactiu activat decau i es desintegra pot donar lloc a un isòtop fill d'un element diferent. Aquest fenomen es coneix com a Transmutació neutrònica.\nLa captura neutrònica pot ser emprada com a mètode d'anàlisi no destructiu de materials. Diferents elements emeten diferents patrons de radiació característics quan se'ls sotmet a un procés de captura de neutrons. Això fa que sigui un procés tecnològic molt útil en camps com la mineria o la seguretat.\nSistema de condensació per captura tèrmica\nDades de captura tèrmica de neutrons\nObtingut de «https://ca.wikipedia.org/w/index.php?title=Captura_neutrònica&oldid=25026621»\nDarrera modificació: 24 set 2020 a les 08:39\nLa pàgina va ser modificada per darrera vegada el 24 set 2020 a les 08:39.


Guanyem, risc i esperança | Santiago Vilanova | Articles | El Punt Avui\nGuanyem, risc i esperança Guanyem, risc i esperança Guanyem, risc i esperança Guanyem, risc i esperança + Guanyem, risc i esperança E-mail\n22 juliol 2014 2.00 h\nGuanyem, risc i esperança\nGuanyem, risc i esperança Guanyem, risc i esperança Guanyem, risc i esperança Guanyem, risc i esperança Guanyem, risc i esperança E-mail\nÉs totalment il·lusori fer una revolució social i ecològica a la Barcelona del segle XXI sense que aquesta sigui la capital del nostre Estat\n“Els que estem farts de la vella política i en volem una renovació profunda i no només formal, som majoria”, va declarar Ada Colau, exportaveu de la Plataforma d'Afectats per la Hipoteca, en presentar en societat la plataforma ciutadana Guanyem Barcelona. Tinc simpatia per l'admirable dialèctica política d'aquesta activista que em recorda el discurs transversal de Ralph Nader, el defensor dels consumidors nord-americans, i la combativa ecologista Petra Kelly. Colau ens diu que la plataforma ha nascut per posar fi als lobbies i poders fàctics que segresten les institucions. Es refereix a Agbar, Abertis, Gas Natural-Fenosa, Repsol i Cia, que s'aixopluguen sota el paraigua de La Caixa.\nAquests nous revolucionaris volen “impulsar una economia amb justícia social i ambiental”; replantejar el “model turístic que fa de la ciutat un parc temàtic” (iniciat, recordem, pel regidor republicà Jordi Portabella); “democratitzar les institucions” i assumir “un compromís ètic” a l'hora de fer política. Estic d'acord amb el manifest fundacional de Guanyem. Com a resident del Raval des de fa trenta anys he viscut tot el procés mafiós i especulatiu que ha patit el barri que va obligar l'exregidora de Ciutat Vella Itziar González a dimitir. Per això no puc més que celebrar aquesta iniciativa que proposa una democràcia participativa i la jubilació de personatges, d'esquerres i de dretes, que han entrat en la política per afany de lucre i ànsies de vanitosa notorietat (accés gràcies a les llistes tancades).\nVoldria fer, però, algunes consideracions als portaveus de Guanyem des de l'experiència d'un veterà ecologista de causes perdudes en col·lectiu (no aconseguir el tancament de les nuclears d'Ascó i Vandellòs i evitar la construcció del pantà de Rialb; no consolidar la continuïtat de Diario de Barcelona com a diari popular i autogestionat, per exemple) i d'altres causes guanyades junt amb els moviments socials (aturar les mines d'urani projectades per la Chevron; condemnar per delicte ecològic Fecsa per la pol·lució de la tèrmica de Cercs; evitar la degradació de la zona volcànica de la Garrotxa i dels aiguamolls de l'Empordà; fer que la Generalitat desautoritzés la construcció dels abocadors industrials d'Albons i de Seròs, per exemple).\nEls dirigents de Guanyem hauran de ser vigilants amb els partits i coalicions tradicionals, especialment ICV-EUiA, que tenen por de perdre vots i protagonisme i que intentaran neutralitzar la seva acció. El regidor Ricard Gomà ja ha manifestat la voluntat d'integrar la formació “ecosocialista” a la nova plataforma (no oblidem que tant l'exregidora Imma Mayol com l'exconseller Francesc Baltasar han acabat treballant al servei d'Agbar, l'oligopoli de l'aigua). Tinguin en segon lloc consciència del que significarà enfrontar-se als lobbies energètics ja que tenen molts milions d'euros a perdre i dedicar-ne uns pocs a “subvertir” contra la plataforma els serà fàcil. Pep Puig, l'exregidor de Ciutat Sostenible (d'Alternativa Verda) pot donar testimoni d'aquestes trames conspiratives.\nIntentin, doncs, crear sistemes alternatius de comunicació. Cerquin el suport d'experts en les matèries i sectors de l'economia local que volen democratitzar. Gestionar la macrocefàlia urbanística de Barcelona és una cosa altament complexa, arriscada i difícil, especialment per a polítics alternatius.\nPensin els candidats de Guanyem que quan entrin a la Casa Gran es trobaran amb una muralla de recels i resistències de funcionaris aliats amb la vella política. I un darrer consell, si em permeten: es facin independentistes al més aviat possible. És totalment il·lusori fer una revolució social i ecològica a la Barcelona del segle XXI sense que aquesta esdevingui la capital del nostre Estat. Els federalistes de Guanyem poden desestabilitzar aquesta nova esperança de regeneració democràtica. Per Guanyem vincular-se als partits d'esquerres que han governat és un risc. I als indignats ja no ens queda més temps ni alè per entusiasmar-nos amb més plataformes revolucionàries que s'acaben com el rosari de l'aurora.\nL’onada verda europea\nBarcelona, Europa i el procés


IV Premi Es Niell d'història marítima de Blanes – Etnologia.cat\n09 febrer 2012 xarxes1 comentari\nEl Premi Es Niell d’Història Marítima de Blanes 2012, que organitza el Club de Vela de Blanes, s’ofereix al millor treball d’investigació sobre la història marítima de Blanes o el seu districte marítim, tant de caràcter general, com sobre un determinat període.\nEl Premi es fa extensiu a estudis sobre memòries, diaris i fons documentals així com també a biografies i autobiografies que constitueixin una aportació d’especial interès per al coneixement del passat històric marítim de Blanes.\nLa dotació del Premi és de 3.000 euros per al treball guanyador (d’aquest import se’n deduirà la corresponent retenció fiscal).Els treballs que optin al Premi han de ser inèdits, raó per la qual no poden haver estat premiats en altres certàmens. Es presentaran escrits en català o bé en castellà i hauran de tenir un mínim de 100 pàgines. S’hi podran adjuntar les il·lustracions que es creguin oportunes per a completar l’obra, o bé caldrà indicar el lloc on poden ser trobades.\nEls treballs seran tramesos al Club de Vela Blanes, Premi Es Niell d’Història Marítima 2012, Esplanada del port, s/n, Apartat de Correus 156, 17003 Blanes.\nTermini d’admissió: 15 d’octubre de 2012 a les 18 hores\nEls originals seran lliurats anònimament. En cap cas no hi ha de constar el nom de l’autor. Per garantir la reserva, cal acompanyar els originals d’un sobre a l’exterior del qual només hi figurarà el títol del treball i un lema o pseudònim. A l’interior del sobre, convenientment tancat, s’hi farà constar el nom i cognoms de l’autor, any i lloc de naixement, domicili habitual, telèfon de contacte i adreça de correu electrònic.\nEs lliuraran tres còpies impreses dels treballs i un Cd (o algun altre suport electrònic únic) amb els arxius electrònics corresponents en un document de text (word o rtf) i en pdf. Pel que fa a les imatges, aquestes s’hauran d’incloure en format digital estàndard (jpg, gif o tiff) dintre del cd en una carpeta específica.\nEl jurat, designat per Club de Vela Blanes, serà presidit per una personalitat destacada del món universitari, la història i la cultura, i estarà format per cinc vocals més de reconegut prestigi. El jurat haurà d’emetre el seu veredicte abans del 30 de novembre de 2012.\nPresident: Dr. LAUREÀ CARBONELL RELAT\n(Capità MM, Dr. Història UB i ex-professor FNB)\nVocal: Dr. ANTONI RIERA MELIS\n(Dr. i Catedràtic Història Medieval UB)\nVocal: Dr. MARIO ZUCCHITELLO\n(Dr. Història i Filosofia, membre del CES)\nVocal: Sr. ENRIC GARCÍA DOMINGO\n(Cap Centre Documentació Marítima MMB)\nVocal: Sr. ANTONI REYES VALENT\n(Director Arxiu Municipal de Blanes)\nVocal: Sr. ROSA ALMUZARA\n(Historiadora de temàtica marítima i Arxivera Directora Arxiu Comarcal de Mataró)\nEl jurat adjudicarà el Premi i, si escau, com a fet excepcional, pot proposar la concessió d’accèssits. Així mateix, el jurat es reserva la facultat de declarar desert el Premi si considera que cap de les obres que concursen no reuneix els mèrits suficients. El veredicte és inapel·lable.\nConvoca i organitza: Club Vela Blanes http://www.cvblanes.cat\nCol·laboren: Museu Marítim de Barcelona\ncultura marítima, memòria oral, pesca, recerca etnològica\nUna resposta a “IV Premi Es Niell d'història marítima de Blanes”\n28 febrer 2012 a les 1:40 pm\n[…] IV Premi Es Niell d’història marítima de Blanes. Àmbit territorial: Blanes o el seu distric…. […]\nLeave a Reply to Etnologia.cat » Beques i premis locals a la recerca\tCancel reply


Alfafar prepara mesures especials per Tots Sants Alfafar treballa en el seu IV Pla d'Igualtat Municipal Alfafar convoca ayudas al transporte para estudiantes Alfafar celebra la seva XXIV edició dels homenatges 9 d'Octubre Alfafar inicia la campanya de Sant Donís per a la promoció de l'consum local\nEl Servei Municipal d'Informació al Consumidor d'Alfafar obre les seves portes\nL'Ajuntament ha posat en marxa aquest servei d'atenció als i les consumidors i usuaris d'Alfafar, que permet tramitar reclamacions i denúncies sense necessitat de sortir del municipi.\nL'Ajuntament d'Alfafar ha presentat aquest matí al Saló de Plens del consistori el nou Servei Municipal d'Informació al Consumidor (SMIC), amb la participació de la directora general de Comerç i Consum de la Generalitat Valenciana Silvia Ordiñaga.\nEl SMIC neix amb l'objectiu de prestar informació, orientació i assessorament de forma permanent en matèria de consum als veïns i veïnes d'Alfafar, donant-los així resposta a les seves peticions estimulades per l'auge comercial que viu el municipi.\nEl principal avantatge d'aquest punt d'atenció és que permet la tramitació i gestió de reclamacions, denúncies i queixes de la ciutadania sense necessitat que aquesta surti d'Alfafar.\nAixí mateix, aquest servei unifica les actuacions municipals en matèria de formació per al consum. Mitjançant tallers, xerrades i activitats formatives, el SMIC informarà la ciutadania sobre els drets i deures que tenen com a consumidors / es. Les primeres jornades programades es dedicaran a informar sobre reclamacions bancàries, viatges i vendes comercials, així com a l'arbitratge de consum.\nEl servei es prestarà a través de la Unió de Consumidors de la Comunitat Valenciana els dimarts de 10h a 13h a 2n pis de l'Edifici Ventura Alabau, al C / Juliol Colomer nº2, al costat del Mercat Municipal.\nComplementàriament a aquest horari, el 1r dimarts de mes el SMIC es traslladarà al SAC del Barri Orba, ia altres barris d'Alfafar com El Tremolar o Sant Jordi, en funció de les peticions veïnals que recullin els tècnics municipals.\nPer a l'Alcalde d'Alfafar Juan Ramón Adsuara, el SMIC dóna valor afegit a l'ampli ventall de serveis d'atenció ciutadana del consistori i és un exemple més de la tasca que escomet de manera contínua l'actual equip de govern per apropar l'Administració a la ciutadania.\nLa directora general de Comerç i Consum Silvia Ordiñaga ha exposat durant la presentació del servei, que els 25 anys de gestió de la Unió de Consumidors i Usuaris de la Comunitat Valenciana són una garantia de qualitat per a aquesta oficina que demostra el compromís de l'Ajuntament d'Alfafar amb la seva població.\nAjuntamentAlcaldeALFAFARAjuntamentCampanyaXerradaCiutadaniaComerçControlFormacióInformacióJuan Ramón AdsuaraMilloresVeí\nAlfafar inicia la campaña de Sant Donís ...


Knitting, Crocheting and Sewing in Barcelona,...: Dissabte 29 de gener\nAvui ha estat la última trobada del mes de gener.\nBufa com passa el temps!!! ja portem un mes de 2011!!\nTot i que hem intentat fer fotos les bateries ens han deixat penjades ho sentim, cal dir que avui no hi havia gaire cosa teixida però comencem...\nL'Alba ha estat teixint uns mitjons molt bonics i ens ha ajudat moltíssim a aclarar dubtes.\nMoltes gràcies Alba!!! Ella és una habitual del grup dels dimecres i bé és tota una gran mestra.\nLa Inés ha estat fent mostres per començar un jersei, però també ha estat amb el seu inseparable "Serafin". Ens ha explicat que aquesta setmana n'ha estat desfent un altre cop... i ha ajudat a la M. José a fer un cabdell amb llana malabrigo per tal de començar el nou projecte...\nAquest nou projecte "Saroyan" tindrà moltes seguidores: M. José, Mercè, Mery, Montse (que tot i no venir ens va trucar i ja ha començat!!) i Rosy.\nTotes elles excepte la Montse, que com ja hem dit no va venir, van intentar començar el Saroyan. L'Alba els va fer de mestra i les va ajudar a aclarir uns quants dubtes sobre el nou patró. Van practicar i practicar però així va quedar... en la pràctica\nLa Cristina va continuar teixint el coll rosa que va començar per aprendre a fer mitja del dret i del revés i gràcies a l'ajut de l'Alba ja no li surten els punts torts. Potser sembla pesat i repetitiu però es que ens va fer un cop de mà a totes. Gràcies! Esperem veure't aviat!!!\nI bé ja no va venir ningú més. Esperem que totes les que estaven de curset ho hagin passat molt bé!\nFins al proper dissabte i anem pensant en el projecte dels diumenges!!!!\nPublicat per KCS Barcelona a les 16:53\nsonietaSun 31 de gener de 2011 a les 12:38\na punt vaig estar aquesta vegada...però ens va fer mandra amb els nens de baixar a bcn...\nperque aquesta n'és una altra... ho hauré de provar, però el dia que vingui, vindré amb 2 remoritas no teixidors jijiji, però potser els fa gràcia veure que la mama no és l'única que fa ganxet en públic :-)\nfins aviat, us segueixo llegint mentrestant


Què recordarem d’aquest Mundial? (Martí Molina)\nQuè recordarem d’aquest Mundial?\nDes de la irrupció del VAR fins al relleu generacional tant a la gespa com a les banquetes, passant pel joc defensiu i l’exhibició dels països més petits\n3 min. Periodista 15/07/2018 21:53\n651x366 Antoine Griezmann, Paul Pogba i Kylian Mbappé ahir a l’estadi Lujniki de Moscou. / ALBERTO ESTÉVEZ / EFE Antoine Griezmann, Paul Pogba i Kylian Mbappé ahir a l’estadi Lujniki de Moscou. / ALBERTO ESTÉVEZ / EFE\nHan sigut 32 dies de Mundial. Una competició que començava un ja llunyà 14 de juny i s’acabava ahir amb la victòria merescuda de França -sigui atractiu o no el seu futbol-. S’acaba un torneig que ha tingut sorpreses als marcadors, polèmiques arbitrals, descobriments de futbolistes i entrenadors, exhibicions a la gespa, molta passió i, evidentment, molt de futbol. Ara bé, amb què ens quedem de Rússia 2018?\nEl VAR: és indiscutible que ha sigut el gran protagonista de la Copa del Món. S’ha aplicat de més a menys durant el torneig. En la primera fase va ser omnipresent en cada partit; en canvi, ha passat de puntetes a les eliminatòries. Entre poc i massa. Sembla que algú ha donat l’ordre de posar-hi una mica de fre per evitar interrupcions constants i eternes. A la final va aparèixer, perquè havia d’aparèixer en les mans de Perisic, però res més. Croàcia protestava perquè no s’havia aplicat en el primer gol francès -ni era falta prèvia i hi havia fora de joc en la centrada-. El vídeo és el futur, però s’ha de polir. No acabarà la polèmica però potser sí que acaba amb la majoria d’injustícies.\nRelleu generacional: eliminats Messi i Cristiano als vuitens de final, el Mundial ha servit perquè alguns dels futbolistes que fins ara han viscut a la seva ombra brillessin amb llum pròpia. Mbappé, Kane, Hazard i De Bruyne, per dir-ne alguns, han presentat candidatura a ser els grans futbolistes del futur, tot i que també és cert que al torneig no hi ha hagut un gran protagonista jove que generi unanimitat. De fet, els dos premis sucosos a nivell individual van ser per a dos veterans: la Pilota d’Or per al veterà Modric i l’MVP de la final per al matalasser Griezmann.\nEntrenadors: històricament, les banquetes de les seleccions es reservaven per als tècnics més veterans (normalment, de seixanta anys en amunt). En canvi, a Rússia s’han vist molts entrenadors joves, fregant la cinquantena, com els finalistes Deschamps i Dalic. Però també Robert Martínez, Jorge Sampaoli, Gareth Southgate o Joachim Löw, per dir els dels principals equips. Sembla, doncs, que les seleccions estan deixant de ser cementiris d’elefants.\nDefensa: si per alguna cosa es recordarà Rússia 2018 és per l’aposta pel joc defensiu, l’ordre al darrere i el retorn de les jugades d’estratègia com a grans pilars per marcar gol. Les apostes més atractives per a l’aficionat, com les de Bèlgica i Croàcia, han estat a punt de tocar el cel amb els dits però totes dues han caigut a mans de la solidesa francesa. Una campiona que, per cert, ha sacrificat bona part del talent individual per l’ordre i el resultadisme. Una llàstima per als que ens mirem el futbol amb els ulls de Cruyff.\nEls petits: és evident que qui té més habitants, té més per triar i remenar. Per això els grans països sempre partiran amb avantatge. Ara bé, Rússia ha demostrat que les seleccions petites també poden competir, plantar cara. Croàcia ha sigut segona, i Bèlgica, tercera. Però també es pot parlar del bon torneig que ha fet Suècia i, fins i tot, Islàndia.\nOrganitzador: un Mundial, com uns Jocs Olímpics, és una oportunitat d’or per promocionar un país. Rússia ha jugat bé les cartes i ha sabut treure’n profit, i ha venut una imatge d’obertura i de modernitat que, expliquen des d’allà, no correspon amb el dia a dia real. Amb Brasil 2014 va passar una cosa similar, i també amb Sud-àfrica 2010. Els que diuen que no s’hauria de barrejar esport i política, que sàpiguen que el més difícil és separar-los.


Desmitifiquem l'amor romàntic! (Joves de 13 a 17 anys) | Joventut\nInici / Agenda / Desmitifiquem l'amor romàntic! (Joves de 13 a 17 anys)\nDigues la teva sobre l'amor romàntic, els mites i altres relacions.\nSi estic veritablement enamorat no em puc sentir atret per altres persones ni em poden agradar. Si això em passa és que no estimo de veritat a la meva parella.\nSi no sento gelosia en la meva relació de parella és que no estimo veritablement a l'altra persona.\nSi l'altra persona m'estima sabrà què em passa quan estic enfadat/ada, trist/a... sense haver-m'ho de preguntar.\nExisteix "l'amor de la teva vida" i aquest és per sempre.\nSovint, els tòpics o mites sobre l'amor romàntic són socialment i històricament construïts i els interioritzem quasi de forma inconscient, per la qual cosa influeixen en les nostres creences i els nostres actes en l'àmbit de les relacions afectives.\nI tu, creus en l'amor romàntic? Què en penses dels anteriors mites? Creus que són certs?\nTotes aquestes preguntes i moltes altres reflexions les compartirem i debatrem a la tarda de divendres a La Nau!


Rose Apartment Bentota Sri Lanka - Ofertes d'hotels amb els MILLORS DESCOMPTES EN LÍNIA\nBentota, Bentota, Sri Lanka - Veure al mapa\nTant si es tracta d'un viatge de plaer com si és de negocis, Rose Apartment74 és una elecció d'allotjament magnífica quan visiten Bentota. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAmb una oferta de serveis hotelers superior i ampla gama d'entreteniment, Rose Apartment74 és compromet a que la seva estada sigui el més còmoda possible. A l'hotel s'hi pot gaudir d'unes comoditats de primera classe com Wi-Fi gratuït en totes les habitacions, Zones públiques amb Wi-Fi, aparcament de cotxes, transport hotel/aeroport, lloguer de cotxes.\nL'ambient de Rose Apartment74 es reflexa en cada habitació. aire condicionat, escriptori, balcó/terrassa, insonorització, ventilador són només algunes de les comoditats a la vostra disposició. A més, l'oci que l'hotel ofereix assegurarà que tengui molt a fer durant el dia. Sigui quin sigui el motiu del seu viatge, Rose Apartment74 és una selecció idònia per a la vostra estada a Bentota.


Gasos de Calibració - RAE Spain\nAssegureu la màxima precisió dels monitors RAE mitjançant una calibració efectiva i eficient amb els nostres gasos de calibratge. Els cilindres autònoms de gas varien entre els 34 litres i els 118 litres, i les barreges de diversos gasos permeten calibrar diversos sensors alhora, incloses les mescles comunes com el monòxid de carboni, el sulfur d'hidrogen i els combustibles per al calibratge del sensor LEL. També es poden comprar gasos de calibratge com a part de kits portàtils per a la calibració en el camp. Trieu entre reguladors de flux de demanda i de flux constant en funció de les vostres necessitats.\nMés de 300 gasos i vapors disponibles\nAmpolles de 34, 60 i 118 litres\nMescles de gas individual i multi-gas\nDisponible com kits portàtils\nReguladors de flux de demanda i flux constant